ועדת החוקה, חוק ומשפט, כנסת 25, פרוטוקול מספר 163, 2023-11-06 00:00

שמחה רוטמן: לפני צוהריים טובים

שמחה רוטמן:  אנחנו בעניין הצעת חוק נציב תלונות הציבור על שופטים (הוראת שעה) (הארכת משך הכהונה), התשפ"ד–2023

שמחה רוטמן:  מדובר בהצעת חוק ממשלתית

שמחה רוטמן:  מי מציג את החוק מטעם הממשלה?     

נוי חסון גורדון: הצעת החוק נועדה להבטיח את יציבות ותקינות מוסד נציבות תלונות הציבור על שופטים, ולאפשר את המשך תפקוד הנציבות

נוי חסון גורדון:  הצעת החוק שלפנינו מוסיפה כהוראת שעה, לסעיף 6 לחוק נציב תלונות הציבור על שופטים, את האפשרות להאריך את כהונת הנציב בשנה נוספת, ובלבד ששר המשפטים ונשיא בית המשפט העליון הסכימו כאחד על הארכת הכהונה

נוי חסון גורדון:      הכהונה של הנציב המכהן מסתיימת ב-12 בנובמבר 2023

נוי חסון גורדון:  ידוע לנו שעד כה הוועדה לבחירת נציב לא התכנסה, ואין הסכמה כרגע על מועמד

טלי גוטליב: האם זו סיבה להאריך בשנה?     

נוי חסון גורדון: תיכף נשיב על השאלות

נוי חסון גורדון:  בהתאם למצב בחוק, שר המשפטים ונשיא בית המשפט העליון כאחד מציעים למועמדות לנציב ומביאים לוועדה לבחירת נציב לאישור

נוי חסון גורדון:  באין נציב ובהינתן מצב מלחמה מבקשת הצעת החוק להאריך, כפי שאמרתי, את הכהונה בשנה אחת בלבד

נוי חסון גורדון:  מדובר בהוראת שעה הנדרשת נוכח המצב, כפי שאמרתי, לשם שמירה על יציבות של הנציבות ורציפות התפקוד שלה

נוי חסון גורדון:  עם שוך הקרבות ניתן יהיה לפעול להסכמה בדבר מועמד לתפקיד

נוי חסון גורדון:       הצעת החוק מאוזנת

נוי חסון גורדון:  מדובר בהוראת שעה לשנה בלבד

נוי חסון גורדון:  המועמד המכהן היום נבחר כדין על פי חוק זה מכבר על ידי הוועדה, ומדובר בהסדר שהוא דומה לסעיף שקבוע בסעיף 4 לחוק נציב תלונות הציבור על שופטים, הסכמה כאחד, כשסעיף 4 מתייחס למצבים של נבצרות

נוי חסון גורדון:      שר המשפטים הודיע אתמול לבג"ץ שבכוונתו לכנס את הוועדה, אולם אין עדיין מועמד מוסכם, ונדרשת שהות נוספת לשם כך

גלעד קריב: אני אשמח לשמוע את הנהלת בתי המשפט

חנית אברהם בכר: אני מהלשכה המשפטית בהנהלת בתי המשפט

חנית אברהם בכר:  לטעמנו ברור שדרך המלך הייתה מינוי של קבע כדת וכדין של נציב תלונות הציבור על השופטים, בהתאם לפרוצדורה הקבועה בחוק, אולם בהתחשב במלחמה, בתפקיד החשוב של הנציב, בהינתן החלופות שעומדות כרגע על הפרק, בדגש על סיטואציה שלא יהיה נציב תלונות - - -     

שמחה רוטמן: מה החלופות אם תוכלי להרחיב? מה קורה אם החוק הזה לא נחקק?     

חנית אברהם בכר: למעשה אין נציב

שמחה רוטמן: אין נציב, ואז מה עושים?     

חנית אברהם בכר: זו חלופה שלטעמנו היא הרבה פחות טובה

שמחה רוטמן: אין נציב, ואז מה קורה? האם יש סגן, משנה, הטלת תפקיד, מילוי מקום?     

טלי גוטליב: לפי החוק זה רק אם נבצר - - -     

שמחה רוטמן: מה עושים במצב כזה?     

חנית אברהם בכר: הנציבות יכולה להתייחס לזה הרבה יותר טוב ממני

חנית אברהם בכר:  רק להשלים את המשפט

חנית אברהם בכר:  חשוב לנו להדגיש שזו חלופה הרבה יותר טובה שיהיה נציב מאשר שלא יהיה בכלל, מבחינת אינטרס הציבור בתקופה הזאת, מבחינת האפשרות שתמשיך להיות ביקורת על השופטים גם בתקופה הזאת מאשר שלא תהיה בכלל

חנית אברהם בכר:  זה מה שהיה חשוב לנו להגיד

אברהם וולף: דבר ראשון, אנחנו מטפלים בערך בכ-1,000 תלונות בשנה

אברהם וולף:  נכון לעכשיו יש קצת מעל 200 תלונות פתוחות

אברהם וולף:  מטפלים בתלונות על שופטי בית המשפט העליון, שופטי בית המשפט המחוזי, משפחה, בתי דין רבניים, בתי דין שרעיים – על כל הגופים

אברהם וולף:  ההחלטה היא החלטה של הנציב עצמו

אברהם וולף:  הוא בודק כל החלטה והוא חותם עליה

אברהם וולף:      יש ארבעה עורכי דין ותיקים בנציבות

אברהם וולף:  אני עובד כ-20 שנה בנציבות

אברהם וולף:  יש שם את הניסיון ואת הידע, אבל החתימה היא של הנציב

אברהם וולף:  אם יש תלונה על נשיא בית משפט מחוזי או על שופט בית משפט מחוזי, החתימה וההחלטה היא של הנציב עצמו

אברהם וולף:      הייתה סיטואציה לפני כעשר שנים, אחרי שהנציב אליעזר גולדברג פרש, הנציב אליעזר ריבלין נכנס לתפקידו 30 יום מאוחר יותר, ו-30 יום כל ההחלטות נתקעו, חיכינו 30 יום

אברהם וולף:  הוצאנו מכתבים לבקשת תגובות וכל מיני דברים, הכנו החלטות, ותקופה קצרה חיכינו לנציב

אברהם וולף:  הנציבות לא יכולה לתפקד בלי נציב

אברהם וולף:  עם כל הידע שיש לי ועם כל הניסיון שיש לי, אתה צריך שתהיה חותמת של נציב, לא של עורך דין, מכובד ככל שיהיה

שמחה רוטמן: הייתה עכשיו איזה תקופה לגבי נציב תלונות הציבור על מייצגי המדינה בערכאות, שהיה שם ואקום

שמחה רוטמן:  מה קרה שם?     

אברהם וולף: אני לא יודע

לאה רקובר: מונה נציב, אבל הוא כיהן כיושב-ראש ועדת חקירה, ובתקופת המעבר מינינו ממלא-מקום לפי סעיף 23א לחוק שירות המדינה (מינויים)

שמחה רוטמן: למה זה לא הפתרון כאן?     

לאה רקובר: נראה לנו שיותר נכון, בנסיבות האלה יותר מאוזן שהבחירה תהיה על ידי שר המשפטים ונשיא בית המשפט העליון, תוך שמירה על המתכונת הקבועה

שמחה רוטמן: אני רוצה לחדד את האמירה

שמחה רוטמן:  אם החוק הזה עובר - - -     

לאה רקובר: רק אשלים

לאה רקובר:  ראשית, אנחנו מבקשים לשמור על רציפות תפקודית ועל תקינות של המערכת

לאה רקובר:  לפי סעיף 23א לחוק שירות המדינה (מינויים) היינו אמורים למנות עובד מדינה אחר

לאה רקובר:  לפי החוק, חוק הנציבות כיום, הארכה של המינוי של הנציב יכולה להיעשות אך ורק בחוק, ולכן אנחנו כאן

לאה רקובר:  נימוק נוסף הוא שאנחנו מבקשים לשמור על המבנה שבו שר המשפטים ביחד עם נשיא בית המשפט העליון בוחרים במקרה הזה להאריך את הכהונה של הנציב למשך שנה, שזאת תקופה קצרה, מאוזנת, ובהינתן תקופת המלחמה תאפשר היערכות, הגעה להסכמות ומינוי נציב קבוע

שמחה רוטמן: הפרשנות שלכם את המצב החוקי, אם החוק הזה לא עובר, מה האופציות שעומדות? אפשרות אחת הבנתי שאף אחד לא ממלא-מקום, והשיתוק של הנציבות - - -     

לאה רקובר: במובנים מסוימים

לאה רקובר:  כי בסופו של דבר, כמו שאברהם אמר - - -     

שמחה רוטמן: הם ימשיכו לשלוח לתגובה, אבל הם לא יוכלו לחתום

שמחה רוטמן:  זו אפשרות אחת

לאה רקובר: והיא לא טובה, היא פוגעת ביציבות של המערכת וברציפות התפקודית

שמחה רוטמן: ברור

שמחה רוטמן:  אפשרות שנייה?     

לאה רקובר: אפשרות שנייה, שגם היא לא טובה, ששר המשפטים, תוך התייעצות עם נציב שירות המדינה, ימנה עובד מדינה לתקופה קצובה של שלושה חודשים

שמחה רוטמן: שלושה חודשים זה בהתייעצות?     

לאה רקובר: כן

טלי גוטליב: "נתפנתה משרתו של נושא משרה או נבצר ממנו" וכו', "רשאי השר שעם משרדו נמנית המשרה בהתייעצות עם נציב השירות, להטיל על עובד מדינה אחר למלא את התפקיד, לתקופה שלא תעלה על שלושה חודשים

טלי גוטליב: "     

שמחה רוטמן: ואחרי זה צריך הסכמה של הנציב? יש לדעתי עד שישה חודשים אחר כך

לאה רקובר: נכון

שמחה רוטמן: הוא יכול להטיל שלושה חודשים ראשונים, לשלושה החודשים השניים - - -     

לאה רקובר: נדמה לי שבשניים צריך את היועצת - - -     

טלי גוטליב: גם הייעוץ המשפטי לממשלה

שמחה רוטמן: זאת אומרת, ואקום לא חייב להיות

שמחה רוטמן:  כלומר, אם אנחנו לא מחוקקים עכשיו את החוק הזה, לא בהכרח יהיה ואקום

לאה רקובר: אנחנו מייצרים הסדר משפטי לעומת המצב החוקי הקבוע שהוא בעייתי

לאה רקובר:  בדרך כלל סעיף 23א מאפשר הארכה, אבל במתכונת ששומרת את דרכי המינוי של השר הרלוונטי - - -     

שמחה רוטמן: זה לא מדויק, בגלל שחוק שירות המדינה אומר שיש משרות שהמינויים אליהן הם במכרז, יש משרות שהמינויים אליהן בוועדת איתור, אבל כשיש התפנות מקום, הסמכות למילוי המקום נמצאת בידיים של השר לשלושה חודשים, בהתייעצות עם הנציב, ולאחר מכן עם אחרים

שמחה רוטמן:  השאלה היא למה ההסדר הזה לא טוב?     

טלי גוטליב: אדרבה, זה אפילו כתוב

טלי גוטליב:  לפי חוק הנציבות המינוי הוא לחמש שנים

טלי גוטליב:  הארכה של שנה היא תוספת של 20% על הזמן הזה, על אותו נציב קיים

טלי גוטליב:  יש לי עם זה קושי מאוד גדול

טלי גוטליב:  מילא הייתם מבקשים הוראת שעה של הארכת התקופה של שלושה חודשים – אתם רוצים רצף, אז יש לכם

טלי גוטליב:  בסעיף 23 לחוק הנציבות שמפנה למינויים שכתובים בתוספת השנייה, עברתי על התוספת השנייה, יש גם נציב תלונות על השופטים

ניצן רוזנברג: זה סגן

ניצן רוזנברג:  מה שלאה אמרה קודם שזה מינוי שהיה קודם, תסתכלי תחת משרד המשפטים בתוספת, זה נציב הביקורת על מערך התביעה ומייצגי המדינה בערכאות

ניצן רוזנברג:  פרט 48 נמצא במפורש

ניצן רוזנברג:  לגבי הנציב שאנחנו מדברים עליו עכשיו, נציב התלונות על שופטים - - -     

טלי גוטליב: סגן נציב

טלי גוטליב:  אז נמנה סגן נציב

אברהם וולף: אין סגן נציב

ניצן רוזנברג: זה התפקיד שאותו את מחליפה

לאה רקובר: היא רק רוצה לחדד את ההבדלים

טלי גוטליב: אז יש ואקום לפי מה שאת אומרת

לאה רקובר: חברת הכנסת, אני אענה בדיוק לשאלות שלך

לאה רקובר:  אם אנחנו הולכים לפי סעיף 23א, יש לנו שתי בעיות, ואנחנו חושבים שהפתרון שאנחנו מציעים פה לוועדה בהצעת החוק פותרת אותן

לאה רקובר:  ראשית, לא ניתן להאריך, אלא ניתן להטיל תפקיד על עובד מדינה אחר, שזאת בעיה מס' 1

לאה רקובר:  בעיה מס' 2, שאנחנו לא שומרים על המבנה שבמסגרתו שר המשפטים ביחד עם נשיא בית המשפט העליון הם קובעים לגבי תפקידו של הנציב

לאה רקובר:      אנחנו חושבים שקיימת חשיבות גדולה ללכת עקב בצד אגודל עם העקרונות שנקבעו בחוק הנציבות

לאה רקובר:  אלה היו השיקולים שלנו כשהצענו את הצעת החוק הזאת שהיא מאזנת

לאה רקובר:  היא לא משנה את המצב

טלי גוטליב: חברים, לפי החוק הקיים יש מינוי לחמש שנים, אתם רוצים כאן הוראת שעה להאריך את כהונתו של השופט שהם לעוד שנה

טלי גוטליב:  נתחיל בשאלות בסיסיות

טלי גוטליב:  האם השופט שהם הסכים?     

לאה רקובר: כן

טלי גוטליב: זאת אומרת, שיש פה ממש חקיקה פרסונלית

טלי גוטליב:  יש לי פה נציב שמסכים להארכה בשנה, שזה המון, וזו חקיקה שנועדה ממש אליו, שזה כשלעצמו קשה, ועוד מדובר בהארכה של שנה

לאה רקובר: בנסיבות הקיימות

טלי גוטליב: עזבי רגע "נסיבות קיימות"

טלי גוטליב:  עם כל הכבוד לנסיבות הקיימות של חוסר הסכמה בין זה לזה, להאריך בשנה? אם הייתם מציעים פה שלושה חודשים, שזה מתאים להוראת שעה, ניחא, ואז הייתי אומרת שאני יכולה לסבול את החקיקה הפרסונלית, את ההסכמה של השופט שהם, את כל הנוגעים בדבר, שמסכימים על הדבר הזה, ובא לציון גואל, אבל כאשר כוונת המחוקק הייתה למינוי של חמש שנים, יש לזה סיבות מהותיות

טלי גוטליב:  מעבר לעובדה שקשה מאוד להתווכח עם נציב, אם הוא כך או כך, אם הוא מסוגל להעביר ביקורת על שופטים, יש חשיבות בהחלפת נציב כדי ליצור אמון של הציבור במערך הזה

טלי גוטליב:  הארכה בשנה היא הארכה של חמישית מהתקופה שלו, ויש עם זה קושי

טלי גוטליב:  אז את עוד אומרת לפני הצעת החוק שביררתם שהשופט שהם מסכים, שביררתם שהנשיאה ושר המשפטים מסכימים, שתפרתם הכול לכדי הצעת החוק הזאת

טלי גוטליב:       אין בעיה, אנחנו במלחמה, ואני רוצה רציפות אצל הנציב, אבל עם כל הכבוד למלחמה, אני לא מוכנה ליותר משלושה חודשים של הדבר הזה

טלי גוטליב:  זה לא הגיוני, תסלחו לי

טלי גוטליב:       ויותר מזה, גברתי, אני אציע, כדי שזה ייראה טוב בעיני הציבור, אני אציע שהוראת השעה תהיה לשלושה חודשים, ואם נידרש ליותר מזה, נידרש ליותר מזה

טלי גוטליב:      עם כל הכבוד לשר המשפטים ולנשיאת העליון ולנציב, בסוף אנחנו אמונים פה על רצון הציבור

יוליה מלינובסקי: על איזה ציבור את מדברת?     

טלי גוטליב: אזרחי מדינת ישראל

יוליה מלינובסקי: הם עכשיו רוצים משהו אחר

יוליה מלינובסקי:  הם רוצים עכשיו יציבות

טלי גוטליב: אני לא מתווכחת בדבר הזה

טלי גוטליב:  אני פונה בסופו של דבר ליו"ר הוועדה

שמחה רוטמן: לא ליו"ר הוועדה

גלעד קריב: נגיש הסתייגות

טלי גוטליב: זה עוד לפני ההסתייגויות, אנחנו מדברים פה

טלי גוטליב:  אני חושבת שצריך לקצר את התקופה בצורה דרמטית, כדי שזה לא ייראה או יריח משונה מאוד, גם אם אנחנו בתקופת לחימה

לאה רקובר: אנחנו סבורים שהגוף הזה שנקרא "נציבות תלונות הציבור על שופטים" זה גוף בעל חשיבות מאוד גבוהה, ויש חשיבות ציבורית מאוד גבוהה לשמירה על תקינות הפעילות שלו ועל רציפות התפקידים

לאה רקובר:  ולכן הבחירה שלנו דווקא להאריך את הכהונה של הנציב הקיים ולא למנות ממלא-מקום, שאז אנחנו נמצאים בבעיה

טלי גוטליב: אין בעיה, אז תאריכי בשלושה חודשים

טלי גוטליב:  תדרבני את הגוף הרלוונטי למנות מישהו אחר, אחרת הם ימשיכו ככה

טלי גוטליב:  סליחה שאני אומרת לכם, עם כל הכבוד לפוליטיקאים, למדינאים, איך שלא נגדיר את זה, יש חוקים, והחוקים יוצרים יציבות, והחוקים מחייבים אנשים להפעיל את סמכותם, גם אם זה שר המשפטים שלי, זה ממש לא משנה, כי אני מדברת פה בשם הציבור, ולכן כל שר חייב להפעיל את סמכותו בצורה הגיונית

טלי גוטליב:       בשלב הזה אני מסכימה עם יוליה שהאזרחים צריכים את הפעילות של הנציבות

טלי גוטליב:  אין בכלל שאלה, אני לא מביעה פה את דעתי פרסונלית על זה או על זה, כי זה לא העניין, זה לא מעניין אותי, אני לא ממנה אף אחד, אני רק אומרת שמקום שבו החוק קבע חמש שנים בבלוק בלי אפשרות הארכה, זו כוונת המחוקק

טלי גוטליב:  לכן אני אומרת שתעשו את זה צעד-צעד

טלי גוטליב:  הצעתם פה שנה

לאה רקובר: בנסיבות - - -     

טלי גוטליב: מה "נסיבות"? נסיבות של מלחמה? אי-שיתוף פעולה בין שר המשפטים לנשיאה? זה לא מספיק

לאה רקובר: אני רוצה לענות לעניין של השלושה חודשים

לאה רקובר:  דיברנו שאנחנו מבקשים להאריך את הכהונה ולא למנות את אותו אדם

לאה רקובר:  העניין של השלושה חודשים יוצר תקופה מאוד מאוד קצובה ומאוד מאוד קצרה

לאה רקובר:  תהליכי העבודה בנציבות והגוף הזה מחייבים, אם אנחנו אכן רוצים לשמור על התפקוד שלו, אנחנו צריכים תקופה יותר ארוכה משלושה חודשים

טלי גוטליב: הוא לא האישיו

טלי גוטליב:  הוא ממשיך לעבוד באותו מקום

טלי גוטליב:  הוא לא צריך להסתגל לכלום

טלי גוטליב:  את השלושה חודשים גזרתי מחוק הנציבות

טלי גוטליב:  רק כדי שיהיה לך ברור, גברתי, ההצעה שהצעתי והתקופה שגזרתי הוצאתי מחוק הנציבות

טלי גוטליב:  שם יש נגזרות של זמנים של שלושה חודשים, חצי שנה, עוד חצי שנה

טלי גוטליב:  לבקש הארכה של שנה מראש בגלל צו חירום, תסלחו לי זה מריח רע

טלי גוטליב:       אני בסוף בקואליציה, ותהיה עליי משמעת קואליציונית בהתאם למה ששר המשפטים יחליט, אבל אולי כדאי ששר המשפטים יחשוב על זה שנית

לאה רקובר: אני חייבת לומר שקיימת הצעת חוק פרטית שמדברת על שלוש שנים, ונראה היה לנו שהיא לא נכונה

טלי גוטליב: וואו, אז יש הצעת חוק פרטית

טלי גוטליב:  איך זה מעניין אותי? לא הבנתי

לאה רקובר: תקופה של שנה מאפשרת לשמור על הרציפות התפקודית

לאה רקובר:  שלושה חודשים מייצרת בעיה לגוף שאמור להיות עצמאי בפעולתו

טלי גוטליב: בכל מקרה הוא ממשיך את פעילותו

טלי גוטליב:  זה אותו נציב שממשיך בעבודתו

טלי גוטליב:  יהיו לו עוד שלושה חודשים

טלי גוטליב:  תצטרכו עוד שלושה חודשים, תבואו לוועדה בהתאם למצב חירום

טלי גוטליב:  ואם לא יהיה מצב חירום? בעזרת השם, למרות שהצפי בעייתי, אם לא יהיה מצב חירום בעוד שלושה חודשים, ואנשים שצריכים להתכנס ולהגיע להסכמות, לא יגיעו להסכמות, אז הם יפגעו באינטרס הציבורי, אז עם כל הכבוד שייתנו דין וחשבון לציבור, זה הכול

לאה רקובר: אנחנו חושבים שפחות נכון שאנחנו נתייצב פה בכל שלושה חודשים בפני הוועדה

לאה רקובר:  נראה לנו שיותר נכון - - -     

טלי גוטליב: מה זאת אומרת?     

לאה רקובר: אני אגיד, אני יודעת שהדברים נשמעים לא טוב, אז תרשי לי

טלי גוטליב: הכול בסדר, זה לא לא טוב, כל אחד מביא את עמדתו

טלי גוטליב:  זכותך להגיד מה שאת רוצה

לאה רקובר: מה שאני מנסה לשכנע שבנסיבות הקיימות, כשאנחנו מבקשים לאזן בין כל השיקולים, כשאחד השיקולים המשמעותיים זה לשמר את העצמאות של הגוף הזה, חשוב לנו שתינתן שנה אחת, שבמסגרתה אותו נציב ממשיך, והמערכות הפוליטיות ינסו - - -     

טלי גוטליב: העובדים בנציבות הם אותם עובדים, הם לא הולכים עכשיו הביתה

טלי גוטליב:  נכון? אף אחד לא מתפטר, הם ממשיכים לעשות את עבודתם נאמנה, ככה אני מאמינה

טלי גוטליב:  הנציב המכהן הוא אותו נציב, הוא ממשיך באותה עבודה, באותה עצמאות ובאותה אי-תלות, הנראות של זה - - -     

לאה רקובר: את צריכה לראות את העניין המוסדי, לא רק את העניין הקונקרטי לגבי הנציב

לאה רקובר:  בעניין המוסדי, כשהנציב יודע שיש לו שנה זה דבר אחד, לעומת מצב שבכל שלושה חודשים הוא תלוי על בלימה ואנחנו צריכים לחזור לוועדה

טלי גוטליב: על פי החוק הנציב ידע שיש לו חמש שנים שמסתיימות להן

לאה רקובר: הוא לא נאחז בקרנות המזבח

טלי גוטליב: חס וחלילה, זה לא מה שאני טוענת, שלא יישמע ככה

טלי גוטליב:  אני מסבירה לך שזה לא פרסונלי, זה לא מעניין אותי

יוליה מלינובסקי: אפשר להתערב בדו-שיח?     

טלי גוטליב: יוליה, אני מסיימת ואומרת את הדבר הבא: אני מסתכלת על זה מהצד, כוונת החוק הייתה מינוי אחד ללא הארכת תקופות

טלי גוטליב:  יש חוקים מאוד מאוד ספציפיים במדינת ישראל שבהם אין אפשרות הארכה בכוונת מכוון בגלל גודל התפקיד והמשמעות של התפקיד

טלי גוטליב:  ומה לעשות, יש לשנים משמעות בשימוש בסמכות שלך, בהתקהות של החושים בהתייחסות לתלונות

טלי גוטליב:  את כל זה אני שמה בצד, כרגע אתם מבקשים במסגרת צו חירום הארכה של שנה

טלי גוטליב:  זו הארכה גדולה מאוד, לכן אני מציעה שתציעו הצעה יותר מאוזנת, מבלי שזה סוגר לך את הדלת להגיע לחקיקה בשעת חירום

טלי גוטליב:  יש לך פה את הוועדה שכאשר צריך לעשות משהו בחירום, עשינו פה חוקי מלחמה במהירות בלתי רגילה תוך שמירה מוגברת על due process, אז למה?     

לאה רקובר: שתי סיבות למה

לאה רקובר:  הסיבה הראשונה – אני מכבדת את הוועדה ומכבדת את הכנסת, אבל נראה לנו יותר נכון שברגע שמתמנה נציב תלונות הציבור על שופטים תהיה תקופה שהוא יוכל להמשיך את עבודתו בצורה עצמאית ולא יהיה תלוי בהארכות - - -     

שמחה רוטמן: סליחה, אני חייב לומר, המבחן בחוק מדבר על מצב של מינוי ממלא-מקום ארעי וכדומה לתקופה של עד שישה חודשים, מתוך הבנה ששישה חודשים זה מסגרת שהחוק - - -     

לאה רקובר: אפשר להמשיך שוב ושוב

טלי גוטליב: לפי הנציבות, אבל באישור יועץ משפטי לממשלה

לאה רקובר: כן

שמחה רוטמן: עם כל הכבוד, יש לי המון הערכה, אבל לקרוא אני יודע ואני לא צריך עזרה, אני מדבר - - -     

טלי גוטליב: גם אם היינו צריכים לעזור לך, זה לא בושה

שמחה רוטמן: אני מדבר על חוק הנציב ולא על חוק שירות המדינה

שמחה רוטמן:  וחוק הנציב, סעיף 4, אומר - - -      

טלי גוטליב: זה נבצרות

שמחה רוטמן: סעיף 4 לחוק הנציב אומר: "נבצר מהנציב דרך ארעי למלא את תפקידיו, ימנה שר המשפטים בהסכמת נשיא בית המשפט העליון ממלא מקום לנציב לתקופה שלא תעלה על שישה חודשים"

שמחה רוטמן:  זאת אומרת, אפילו כאשר המחוקק בא ואמר שצריך לתת איזה מענה לתקופת נבצרות של הנציב, הוא לא בא ואמר שפחות משנה לא שווה לדבר על זה, ואי-אפשר וחייבים לייצר יציבות, אלא להפך, הוא בא ואמר לתקופה שלא תעלה על שישה חודשים

לאה רקובר: היא הנותנת

לאה רקובר:  אנחנו מבקשים להאריך את הכהונה של הנציב המכהן

שמחה רוטמן: זה קל וחומר

שמחה רוטמן:  כאשר אני מכניס נציב חדש לגמרי, ומן הסתם אפשר היה לשער שזה יהיה אחד מעובדי הנציבות במקרה כזה, לא יכניסו מישהו חדש לגמרי, אבל כשאני מכניס מישהו מעובדי הנציבות, ואני אומר לו: עכשיו תהיה ממלא-המקום של הנציב למשך תקופה שלא תעלה על שישה חודשים, זה מישהו שהוא ממונה ומבין טוב מאוד שהוא בא לתקופה זמנית

שמחה רוטמן:  פה מדובר על מישהו שהוא כבר כיהן, אז צד אחד של הכהונה שלו פתוח, הוא כבר לא צריך זמן של עקומת למידה, ושם התקופה היא שישה חודשים

שמחה רוטמן:  אני לא יודע אם שלושה חודשים או פחות, אבל אני חושב שתקופה של שנה גם במבחנים של החוק עצמו היא תקופה מאוד ארוכה

שמחה רוטמן:  החוק בסופו של דבר חי בסביבה שבה הוא קיים

לאה רקובר: הנסיבות שאנחנו פועלים עכשיו הן נסיבות מורכבות והן חדשות

לאה רקובר:  אומנם שר המשפטים הודיע שהוא יכנס את הוועדה - - -     

יוליה מלינובסקי: זו בדיוק השאלה שלי

שמחה רוטמן: אני רק אמרתי שפחות משנה זה לא שווה זו הייתה אמירה - - -     

יוליה מלינובסקי: ברגע ששר המשפטים אמר שהוא בתוך 15 יום – כבר 14 יום, כי זה היה אתמול – מכנס ועדה לבחירת שופטים, לחוק הזה אין שום היתכנות

טלי גוטליב: זו לא אותה ועדה

גלעד קריב: ב-11 בנובמבר פוקעת הכהונה

שמחה רוטמן: הכהונה פוקעת בשבוע הבא, בעוד שבוע

יוליה מלינובסקי: יהיה לנו שבוע שלא יהיה נציב

שמחה רוטמן: בהנחה שיגיעו להסכמה

יוליה מלינובסקי: אז שיגיעו להסכמה

שמחה רוטמן: אם יגיעו להסכמה אפשר להשתמש בסעיפים אחרים ולא צריך את החוק

יוליה מלינובסקי: מה שקורה פה זו עבודה בעיניים

יוליה מלינובסקי:  סליחה, יש לנו שר משפטים, יש לנו נשיא בית משפט עליון, זה תפקיד סטטוטורי

יוליה מלינובסקי:  סוף-סוף הוא אמר שהוא יכנס את הוועדה, שיתכנסו, שימנו, ושלום על ישראל

טלי גוטליב: זה לא קשור

יוליה מלינובסקי: מה זה לא קשור?     

שמחה רוטמן: כינוס הוועדה דורש זמן, צריך פרסום

שמחה רוטמן:  הוועדה יכולה לאשר את המועמד או לדחות, יכולים להציע יותר ממועמד אחד

שמחה רוטמן:  אי-אפשר לעשות צחוק מהעבודה

יוליה מלינובסקי: אי-אפשר לעשות צחוק מהעבודה? לא לכנס את הוועדה לבחירת שופטים זה בסדר? עכשיו זה צחוק מהעבודה? בסדר, הבנתי

שמחה רוטמן: שאלתי את נציגי משרד המשפטים ואת הנהלת בתי המשפט ואת נציגי הנציבות מה קורה אם החוק הזה לא עובר

שמחה רוטמן:  אני כרגע לא מביע את עמדתי, אני רק אומר ששמענו את התשובה

שמחה רוטמן:  אפשרות אחת היא שיהיה פה מינוי ממלא-מקום על ידי שר המשפטים, כפי שנאמר

גלעד קריב: - - -     

שמחה רוטמן: אני אומר מה נאמר

שמחה רוטמן:  אני לא אמרתי כלום

שמחה רוטמן:  אני לא יודע מה אתה רוצה ממני

גלעד קריב: הרבה דברים

שמחה רוטמן: אני יודע שאתה רוצה ממני הרבה דברים, במקרה הזה לא עשיתי שום דבר

שמחה רוטמן:       אני לא יודע האם סעיף 4 עובד במקרה כזה, האם אפשר לראות אותו כנבצר, או לא נבצר, אני לא יודע האם זו פרשנות נכונה

שמחה רוטמן:      אני מסתכל על התקופות שבחוק והערתי

שמחה רוטמן:  יש תקופה  שחובה אקטיבית אם מתפנה מקום לפני תום תקופת הכהונה זה 45 ימים

שמחה רוטמן:  בקיצור, יש כל מיני תקופות

שמחה רוטמן:  שנה זו תקופה, כפי שאמרה חברת הכנסת טלי גוטליב, היא תקופה ארוכה מאוד, ואני מנסה להבין מאיפה היא נחתה עלינו, מאיפה היא הגיעה

יוליה מלינובסקי: למה החוק הזה נחת עלינו? אתה לא מנסה להבין? למה לא מינו כמו שצריך, מזמן, בדרך המלך, וגם עכשיו זה ככה?     

שמחה רוטמן: יוליה, אני יודע למה

יוליה מלינובסקי: למה?     

שמחה רוטמן: אני לא רוצה לדבר על זה, כי אני לא בטוח שהתשובה שלי תמצא חן בעינייך

יוליה מלינובסקי: אני חושבת שזה חוק שנולד בחטא, הוא לא צריך להיות פה

יוליה מלינובסקי:  הוועדה צריכה להתכנס, למנות אנשים בצורה נורמלית, סוף סוף תתחילו לעבוד בלי פוליטיקה

יוליה מלינובסקי:  סוף סוף הוא אמר שהוא יכנס את הוועדה, אז אני לא רואה צורך בחוק הזה

שמחה רוטמן: אז את נגד החוק?     

יוליה מלינובסקי: אני נגד טלאי על טלאי והפלסטרים

יוליה מלינובסקי:  זו רק הוכחה חיה שאם היו מכנסים ועדה כמו שצריך מזמן בלי שטיקים וטריקים, הכול היה עובד

שמחה רוטמן: מה היה קורה אם לא היו מגיעים להסכמה בוועדה?     

יוליה מלינובסקי: מה יקרה עכשיו?     

שמחה רוטמן: כמו שקרה עם שופטי בית משפט עליון בזמן כהונת שר המשפטים גדעון סער למשל, ששם לא הגיעו להסכמות על מינוי שופטים לעליון, ואז דחו, דחו את הדיון

יוליה מלינובסקי: זה תפקיד אחר

יוליה מלינובסקי:  זה תפקיד סטטוטורי אחר

יוליה מלינובסקי:  לפחות היינו יודעים שהם יגיעו, פה אפילו לא היה צ'אנס

טלי גוטליב: אחרי כל מה שאמרתי בסוף אנחנו צריכים לחשוב על טובת הציבור, וטובת הציבור שיהיה נציב

טלי גוטליב:  אני נוטה לקבל את הפרשנות של רוטמן על נגזרת הזמן של חצי שנה

שמחה רוטמן: עוד לא אמרתי כלום, רק שאלתי שאלות

שמחה רוטמן:  אני לא אמרתי דבר

שמחה רוטמן:  עמדתי בנוגע לחוק הזה אני אגיד, ואני אגיד בסוף

טלי גוטליב: אני מדברת על נגזרת הזמן

טלי גוטליב:  הצעתי אומנם שלושה חודשים, אבל כפי שהבנתי מהיועצת המשפטית זאת תקופה קצרה, אנחנו בהוראת שעה, אני לא רוצה להשאיר את הנציבות בלי נציב, בכל הכבוד, ולכן השופט שהם שמכהן שם - - -     

יוליה מלינובסקי: דירקטוריונים את משאירה בלי יושבי-ראש הדירקטוריונים

טלי גוטליב: איך את משווה את זה? אזרח ירצה להתלונן על שופט, לא יהיה לו לאיפה

טלי גוטליב:  זה לא אותו דבר

טלי גוטליב:  צריך שיהיה נציב

טלי גוטליב:  צריך לפנות לשר ולשמוע את עמדתו בהקשר של קיצור התקופה

שמחה רוטמן: חברותיי חברות הכנסת, תודה

שמחה רוטמן:  גלעד, אתה רוצה לומר משהו?     

גלעד קריב: מספר הערות, אדוני היושב-ראש

גלעד קריב:  לידתה של הצעת החוק הזאת בחטא, חטא היוהרה וחטא הקנאות הפוליטית של שר המשפטים

גלעד קריב:  ההצעה הזאת לא הייתה צריכה לבוא לעולם, וכל מה שעומד מאחוריה הוא ההחלטה השערורייתית של שר המשפטים להפר את הוראות החוק ולא לבצע את החובה שמוטלת עליו לכנס את הוועדה למינוי שופטים, שהיא גם הוועדה לבחירת נציב התלונות

גלעד קריב:      מדובר בהתנהלות לא ראויה, שמסבה נזק כבד מאוד גם למערכת המשפט, גם למערכת היחסים בין רשויות השלטון, ובסופו של דבר התנהגות נפסדת שמסבה נזק גדול מאוד לכל אזרחי ישראל

גלעד קריב:      בוועדה הזאת דובר לא אחת על כבודו של הבית הזה ועל כבודה של הרשות המחוקקת, ההתנהלות של שר המשפטים מבזה את כבודה של הכנסת, של הבית הזה, שקבעה את המתכונת של הפעלת הוועדה למינוי שופטים

גלעד קריב:       שר המשפטים לא הצליח במזימה שלו לשנות את ההרכב כך שהוא ישלוט בוועדה למינוי שופטים, ומכיוון שלא עלתה בידו כמו ילד, כמו תינוק, שובר את הכלים ולא מפעיל את המערכות החיוניות לתפקוד התקין של מערכת המשפט

גלעד קריב:       וההצעה הזאת ראויה לבוז מצד בית המחוקקים, מכיוון שמבקשים מאיתנו, המחוקקים, לתת תעודת כשרות לביזוי הרשות המחוקקת על ידי הרשות המבצעת

שמחה רוטמן: והרשות השופטת

גלעד קריב: אני עכשיו מדבר על מעמדה של הרשות המחוקקת

שמחה רוטמן: עשיתי הערת ביניים

גלעד קריב: הכול בסדר

גלעד קריב:  באים אל הרשות המחוקקת, או בא שר המשפטים, שמבזה את כבודה של הרשות המחוקקת, ולא מקיים את הוראותיה, ועל כך עוד בית המשפט העליון, אני מקווה, כן ייתן את דברו, למרות ההודעה המתחכמת של השר באמצעות נציגיו, ומייצגיו אתמול בבית המשפט, אנחנו יודעים עד כמה ההודעה הזאת, אין מה לשמוח עליה ואין מה לצהול, כל כולה התחכמות אחת עם בית המשפט ועם כל אזרחי ישראל, ניסיון לכפות סדרי עבודה על הוועדה, שאינם קיימים בחוק, עוד זלזול ברשות המחוקקת, אבל החוצפה של שר המשפטים להפר את הוראות החוק, ואז כדי לכסות על המחדלים שנובעים מההחלטה שלו לבזות את הוראות החוק, הוא מביא לנו הצעת חוק אחרת

גלעד קריב:      אני מסרב להתרשם מההצעה הזאת או מהמחשבה שההצעה הזאת, כמו גם ההודעה שלו לבית המשפט העליון אתמול, לבג"ץ, מלמדת על איזה הבנה מצד שר המשפטים את גודל השעה שבה נתונה החברה הישראלית

גלעד קריב:  שר המשפטים לא הפנים דבר אם כך נראית ההודעה שלו לבית המשפט העליון, ואם הצעת החוק הזאת מונחת לפנינו, במקום לעשות את המאמץ ולהגיע עם הנשיאה שפרשה או עם ממלא-מקומה להסכמה

שמחה רוטמן: הנשיאה שפרשה לא רלוונטית

גלעד קריב: המועד לפקיעת כהונתו של השופט שהם היה ידוע, הכנסת ולשכת עורכי הדין בחרו את הנציגים שלהם לוועדה הסטטורית לבחירת שופטים

גלעד קריב:  היו פה חודשים מאז יוני האחרון לגבש הסכמה

יוליה מלינובסקי: הוא פתאום עכשיו גילה שעוד שבוע זה נגמר?     

גלעד קריב: הלוואי ושר המשפטים, שכמובן לא טורח להגיע ולהציג את ההתנהלות שלו, הרי שר המשפטים גם מזלזל בוועדת החוקה, כמה פעמים ביקשנו ממנו לבוא לכאן והוא לא טרח להגיע לכאן מעבר לשתי הופעות הרהב והשחץ שלו בתחילת המהפכה

טלי גוטליב: האפ אפשר לא לעשות לשון הרע בזמן מלחמה? כל היום לטנף, לטנף, לטנף, לטנף, לטנף

גלעד קריב: הגברת גוטליב, אל תפריעי לי

גלעד קריב:  חברת הכנסת גוטליב, שמעתי אותך בקשב רב

גלעד קריב:  שמעתי אותך

גלעד קריב:  את האחרונה שתלמדי אותנו על לטנף

טלי גוטליב: די כבר

טלי גוטליב:  לא, אתה לא תתפוס אותי מטנפת, מה לעשות

טלי גוטליב:  לא

טלי גוטליב:  זה מאפיין אותך

שמחה רוטמן: די

גלעד קריב: אתה תאפשר לי? מה די? אני בזכות דיבור?     

שמחה רוטמן: היא עשתה הערת ביניים, ואתה צועק עליה

גלעד קריב: בסדר, אז אני לא אצעק עליה

טלי גוטליב: לא נורא

טלי גוטליב:  אני רגילה

גלעד קריב: הופעות השחץ והרהב של שר המשפטים

גלעד קריב:  היה לו מספיק זמן, ואם הוא היה כאן הייתי שואל אותו, בכמה הזדמנויות הוא דיבר עם נשיאת העליון הפורשת או עם ממלא-מקומה על מציאת מועמד מתאים או מועמדת מתאימה להחליף את השופט שהם

גלעד קריב:  יש לי איזה הימור שהדבר לא נעשה

גלעד קריב:      קודם כול, צריך לומר שהצעת החוק הזאת מבזה את הבית הזה

לאה רקובר: אני יכולה להגיד משפט?     

גלעד קריב: מיד

גלעד קריב:  אני אסיים

גלעד קריב:  אני תיכף אומר שלצערי נדחקנו אנחנו, המחוקקים, אל הפינה על ידי שר המשפטים שנוהג כאן בחוצפה, בגסות ובשרירות לב, מתוך הקנאות הפוליטית שלו ומתוך הרצון שלו להמשיך את המהפכה - - -     

שמחה רוטמן: יש פה מישהו אחר שנוהג בחוצפה ובגסות

גלעד קריב: - - - את המהפכה המשפטית יום אחרי שוך הקרבות, וזה גם עולה מתוך ההודעה החצופה שלו לבג"ץ בעניין כינוס הוועדה בתוך 15 ימים

שמחה רוטמן: תחתור לסיום

גלעד קריב: אנחנו נדחקנו כאן לצערי אל הפינה, אבל את חובת המחאה אנחנו צריכים להשמיע

גלעד קריב:  זו פשוט בושה לרשות המבצעת שהיא מביאה הצעת חוק כזאת

גלעד קריב:      מכיוון שמה לעשות, אנחנו לא חיים בעולם אידאלי, ואנחנו נדרשים להחליט בין רע מאוד לרע, וזו הברירה בידינו, אז אנחנו לא צריכים להעניק לשר המשפטים גם את המתנה בדמות ריטוש עבודתה של היחידה של הנציב

גלעד קריב:  לתת לו גם את הפרס הזה, שבו הנציב מסיים את כהונתו, והוא על קונסטרוקציה משפטית רעועה בוחר עובד ציבור אחר למלא את המקום, אז אנחנו לא צריכים לתת לו עוד פרס על ההתנהגות הפוליטית הנלוזה שלו

גלעד קריב:  ולכן בצר לנו אנחנו לא נתנגד להצעת החוק הזאת, אבל אנחנו נעמוד על הזכות שלנו לומר לציבור הישראלי, שהצעת החוק הזאת לא משקפת שום כבוד בין הרשויות, אלא המשך הדורסנות של השר לוין

גלעד קריב:  אנחנו נאמר את זה מעל הדוכן, ואנחנו נגיש כאן הסתייגויות

גלעד קריב:  אנחנו עומדים על הזכות שלנו להגיש הסתייגויות, ואנחנו נאמר מעל הדוכן ומתחת לכל עץ רענן, ששר המשפטים יריב לוין בעיצומה של לחימה ממשיך את ההתנהגות הפוליטית, הקיצונית, הקנאית והנלוזה שלו

גלעד קריב:      שתי הערות נוספות על הדברים

גלעד קריב:  אני לא מקבל ולא מבין את הפרשנות שלכם לגבי המסלול שעובר דרך חוק נציבות שירות המדינה

גלעד קריב:  אני חושב שהסעיף הזה בכלל לא רלוונטי לנציב

גלעד קריב:  אני חושב שמה שעולה מהוראות החוק הזה הוא שדינו של הנציב לא כדין עובד שירות המדינה

גלעד קריב:  נכון שעובדי הנציבות הם עובדי שירות המדינה, אבל כל ההוראות הספציפיות לגבי הנציב אומרות שהמסלול הזה של 23א בכלל לא פתוח בהקשר הזה של הנציב

גלעד קריב:      קחו רק את הסוגיה של מי הגוף שמפטר את הנציב או מסיים את כהונתו, שזה הוועדה שבחרה אותו, לא שירות המדינה

גלעד קריב:  כל נושא לא ברור כשהנציב כפוף להליכי המשמעת של שירות המדינה, הוא צריך להיות כפוף למסלול - - -     

טלי גוטליב: הוא צודק, בגלל זה בתוספת השנייה רק בסגן, וההקשר הזה של ההגדרה

גלעד קריב: ולכן כל מבנה החקיקה הזה מוציא את הנציב בכלל מהמסלול הזה של השלושה חודשים

גלעד קריב:  אין לי ספק שהשר לוין עוד נפנף בעניין הזה כדי לדחוק את כולנו אל עבר הנתיב הזה, אבל היה ראוי שהנהלת בתי המשפט או הייעוץ המשפטי לממשלה יאמרו: אין בכלל אופציה למנות לשלושה חודשים ואחרי זה לשישה חודשים

גלעד קריב:  להפוך את נציב התלונות השופטים לעובד שירות המדינה מן המניין? איזו מין מחשבה זו? איך זה דבר שמתכתב עם לשונו של החוק ועם הקונסטרוקציה החוקית החקיקתית שיש כאן?     

שמחה רוטמן: אם יש לך תלונה משמעתית על הנציב, למי אתה מגיש?     

גלעד קריב: בוודאי לא לבית הדין - - -     

שמחה רוטמן: הוא לא כפוף לשיפוט משמעתי של נציב שירות המדינה

גלעד קריב: לדעתי לא

שמחה רוטמן: אני לא בטוח שאתה צודק

גלעד קריב: ברגע שמי שמפסיק את כהונתו של הנציב זו הוועדה - - -     

שמחה רוטמן: זה לא קשור

שמחה רוטמן:  יש הרבה מאוד אנשים שכהונתם מופסקת על ידי הממשלה, ובכל זאת הם כפופים לנציב שירות המדינה

גלעד קריב: זו סוגיה שלדעתי לא נידונה, אבל כנראה לא צריך לדון בה לאור הצעת החוק הזאת כרגע

שמחה רוטמן: אתה תצביע בעד הצעת החוק?     

גלעד קריב: אני לא צריך להחליט

גלעד קריב:  מדובר בהצעת חוק ממשלתית

שמחה רוטמן: אתה תצביע בעד או נגד? לאור האש והגופרית ששפכת, אני מתלבט

גלעד קריב: אני מתלבט בין להצביע בעד ובין להימנע

יוליה מלינובסקי: להצביע בעד החוק הזה?     

גלעד קריב: נכון

גלעד קריב:  אני מניח שאנחנו נימנע בהצבעה הזאת

גלעד קריב:  אני עוד לא יודע

גלעד קריב:  עוד לא החלטנו

גלעד קריב:  אני אומר עוד פעם, זה לא משנה, ההצעה הזאת בעינינו היא תולדה של חטא

גלעד קריב:  יכול להיות שבצר לנו, כולנו נדחקים אל הפינה, אבל זה קודם כול עניין של הקואליציה, זו הצעת חוק ממשלתית

גלעד קריב:  אני מכיר את המנהג המוזר הזה בלא מעט ועדות ובדיונים במליאה, שאנחנו מוצאים את עצמנו במצב שמי שתוקף את הממשלה זה בעיקר חברים בקואליציה, אבל בסדר

טלי גוטליב: אנחנו במלחמה לא מביאים חוקים לא בהסכמה, עם כל הכבוד

גלעד קריב: בסדר גמור

טלי גוטליב: אני אומרת את זה ליו"ר

טלי גוטליב:  אנחנו לא מביאים פה חוקים לא בהסכמה, עם כל הכבוד

שמחה רוטמן: נכון

טלי גוטליב: חוקים לא בהסכמה יידחו לאחר המלחמה

טלי גוטליב:  זה הכול

טלי גוטליב:  לא בימים שבהם אנחנו בקרבות בעזה

טלי גוטליב:  תדחו את הדיון

טלי גוטליב:  תודה

טלי גוטליב:  שיידחה הדיון

גלעד קריב: שמענו

טלי גוטליב: אנחנו במלחמה, אנחנו לא מוכנים לשקול שיקולים פוליטיים

שמחה רוטמן: טלי, תני לו לדבר

טלי גוטליב: יש להם ערך, לא במלחמה

שמחה רוטמן: טלי, תני לו לדבר

גלעד קריב: אנחנו עוד נחליט כיצד אנחנו מצביעים בוועדה ובמליאה

גלעד קריב:  יש את ההסכמה שלנו

גלעד קריב:  אם היינו רוצים לומר שאין כאן הסכמה של האופוזיציה לעצם הדיון, כבר היינו אומרים את זה

גלעד קריב:  בצר לנו, בבחירה בין להיות במצב שבו אין נציב, או שמי שממנה אותו בדרך מפוקפקת מאוד מבחינה משפטית זה השר באמצעות חוק שירות המדינה – ואני אומר עוד פעם, בעיניי ממש לא ברור שיש לו את הסמכות הזאת, אני נוטה לומר שאין לו את הסמכות הזאת – עצם השימוש בסמכות הזאת זה להוזיל את מעמדו המיוחד של הנציב, ולא כך ראוי

גלעד קריב:  אם כבר יש גוף שצריך לדון - - -     

לאה רקובר: אנחנו פה

גלעד קריב: אני אומר עוד פעם שאני מציע לא לומר שיש דרך על פי סעיף 23, כי לדעתי זה לא נכון

גלעד קריב:      לגבי נושא הזמן ומשך התקופה, עו"ד רקובר, אני חושב שמינוי לשלושה חודשים זה לא סביר, גם בהינתן הזמן שאנחנו נמצאים בו וגם בהינתן העובדה שבצורה יחסית חריגה יש כאן מינוי לחמש שנים שצריך לעשות בהסכמה של השר ושל הנשיא או ממלא-מקומו

גלעד קריב:  זו סיטואציה די חריגה בנוף

לאה רקובר: כן

גלעד קריב: בעיניי ההארכה לשלושה חודשים, כשאנחנו נמצאים בעיצומה של מלחמה, כששר המשפטים לא טרח לכנס פעם אחת את הוועדה למינוי שופטים, אפילו למעין כינוס פתיחה חגיגי בקנאות המוזרה והמזיקה שלו, אז בעיניי שלושה חודשים זה לא סביר

גלעד קריב:  השאלה אם חצי שנה, תשעה חודשים או שנה

גלעד קריב:  זו הצעת חוק ממשלתית, זה צריך להיות קודם כול בדיון בין הממשלה לבין הנהלת בתי המשפט

לאה רקובר: נשיא בית המשפט העליון מסכים לשנה

יוליה מלינובסקי: אני לא מסכימה איתך, גלעד

יוליה מלינובסקי:  אנחנו מבינים למה החוק הזה נולד

יוליה מלינובסקי:  זה שיש סוף לכהונה של נציב, זה היה ידוע מראש, זה לא קרה עכשיו

יוליה מלינובסקי:  היה תאריך

יוליה מלינובסקי:  שמו על זה פס

יוליה מלינובסקי:  אמרו שמה שהיה זה מה שיהיה, ולא מעניין, ועכשיו מנצלים את מצב המלחמה, וזה בעיניי ניצול ציני של המצב, כדי לעשות פה משהו בשיטת הסלאמי

יוליה מלינובסקי:  זה המצב

יוליה מלינובסקי:       אם עכשיו היינו שומעים הודעה של שר המשפטים שאומרת שעכשיו הוא מכנס ועדה ושבתוך חודש הוא ממנה נציב חדש, כי יש תהליך כלשהו – אמרתם שיש תהליך, יש ועדת איתור – אוקיי, אבל זה לא המצב

טלי גוטליב: מה את מציעה, יוליה? לא יהיה נציב

יוליה מלינובסקי: אני מציעה שתהיה פה עכשיו הודעה של שר המשפטים שתאמר: גבירותיי ורבותיי, טעיתי, לא עשיתי

יוליה מלינובסקי:  עזבי, שלא יגיד את זה, שיתחייב שבתוך שלושה חודשים בהליך מסודר הוא ממנה נציב, כי הבנתי שיש תהליכים שצריך לעבור

יוליה מלינובסקי:  ואז היינו מתכנסים לחוק הזה

יוליה מלינובסקי:  ברגע ששר המשפטים לא פותח את הפה, ואנחנו לא מבינים מה התוכניות שלו, האם הוא בכלל מתכוון למנות נציב, האם כל כינוס הוועדה הזאת עד 14 ימים זה סתם - - -     

טלי גוטליב: יהיו שם מינויים בהסכמה

טלי גוטליב:  אני אגיד לך במה אני מתחברת למה שאת אומרת

טלי גוטליב:  אנחנו בעידן מלחמה

טלי גוטליב:  ממילא הצורך לקבל משהו אופרטיבי כרגע מנציב תלונות על השופטים, איך אני אומר - - -     

גלעד קריב: יש 200 תלונות פתוחות

טלי גוטליב: כשלעצמי, כמו שאמרתי בדברי הפתיחה, יש לי בעיה עם הארכה של שנה, בכל הכבוד, אבל אני גם לא רוצה להשאיר את זה במצב שאין בו נציב

טלי גוטליב:  אני שומעת את כל מה שאת אומרת על שר המשפטים וכל מה שקריב אמר על שר המשפטים, לצורך העניין זה לא האישיו

טלי גוטליב:  צריך למצוא איזה פתרון שכן יהיה נציב

יוליה מלינובסקי: ברגע שיבוא שר המשפטים, עזבי, שלא שיבוא, שישלח לפה מכתב, ויגיד שהוא עכשיו לצורך העניין מבין את גודל השעה, עוזב הכול הצדה, מבקש את המינוי הזה לתקופה קצובה כדי לא להשאיר חלל ריק, ומתחייב שהוא פועל מידית כדי להניע את התהליכים, זה משהו אחר

יוליה מלינובסקי:  אני מרגישה שמנצלים אותנו פה

טלי גוטליב: אדוני היו"ר, כיוון שאנחנו במלחמה, בקרבות קשים כרגע, יש לי בעיה עם דיונים כאן ובמליאה עם עניינים פוליטיים, שיש להם ערך גדול, אבל זה לא מתאים, בכל הכבוד, שיידחו את זה, מה לעשות

חנית אברהם בכר: חשוב לי לציין לעניין חוק שירות המדינה (מינויים), שאנחנו לא נשאלנו ולא נדרשנו לאופציה שלפיה ימונה נציב לפי חוק שירות המדינה (מינויים)

שמחה רוטמן: קודם ששאלתי על זה אמרת שהנציבות והיועץ המשפטי

טלי גוטליב: היועצת המשפטית ענתה על זה

חנית אברהם בכר: הדיונים שהיו במשרד המשפטים היו במשרד המשפטים, אנחנו לא נדרשנו לזה

חנית אברהם בכר:  לעמדתנו החוק קובע את הפרוצדורה בחוק הנציב: כשיר להיות שופט בית משפט עליון, ועדה, יש פרוצדורה שקבועה בחוק

שמחה רוטמן: אין בעיה

שמחה רוטמן:  השאלה היא, מה קורה כאשר תמה כהונת הנציב?     

חנית אברהם בכר: אם היו שואלים אותנו באשר לחוק שירות המדינה (מינויים), אנחנו היינו אומרים שזאת לא הדרך

שמחה רוטמן: אז מה ההסדר שחל?     

גלעד קריב: אין הסדר

שמחה רוטמן: גלעד, אני לא מבין

שמחה רוטמן:  אני יודע שאתה רוצה לעבוד בהנהלת בתי המשפט, אבל עדיין בכל זאת תן לה לענות

יוליה מלינובסקי: אתה רוצה להיות שופט, מה זה עוזר?     

שמחה רוטמן: לא רוצה להיות שופט

יוליה מלינובסקי: רצית פעם

שמחה רוטמן: גם לא

שמחה רוטמן:  אף פעם לא הגשתי מועמדות אפילו

חנית אברהם בכר: להבנתי אין אפשרות

שמחה רוטמן: מה לדעתכם יקרה? אין נציב וזהו?     

חנית אברהם בכר: ולכן פתחתי ואמרתי שהחלופה העדיפה היא הארכה מאשר שלא יהיה בכלל

שמחה רוטמן: לשיטתכם, למרות שכתוב בחוק שירות המדינה (מינויים) עובד מדינה לעניין סעיף של מינוי ממלא-מקום – כתוב שמי שמונה לפי סעיף 19 או לפי סעיף 23, או עובד מדינה שיש לו סמכות על פי חוק

שמחה רוטמן:  לשיטתכם נציב שירות המדינה הוא לא עובד מדינה שיש לו סמכות על פי חוק?     

חנית אברהם בכר: אני חושבת שהפרוצדורה שקבועה - - -     

שמחה רוטמן: הפרוצדורה שקבועה בכל עובד מדינה שיש לו סמכות על פי חוק, יש לו גם פרוצדורה איך ממנים אותו, ועדיין יש הסדר שבא ואומר שכאשר נתפנה מקומו, יש חוק שחל

גלעד קריב: אם הוא עובד שירות המדינה

שמחה רוטמן: זאת השאלה

שמחה רוטמן:  האם הוא לא נחשב? כאשר כתוב בחוק הנציבות שעובדי הנציבות הם עובדי מדינה, וכתוב שעובד מדינה שיש לו סמכות על פי חוק ממנים לו ממלא-מקום בחוק שירות המדינה (מינויים), אם זאת הטענה שלכם, אני חושב שהמידע הזה נורא חשוב, ואולי כדאי גם שתהיה עליו חוות-דעת כתובה ולא אמירה בעל פה לפרוטוקול, מסיבה מאוד פשוטה, כי אני צריך לדעת מה המשמעות אם אני לא מחוקק את החוק הזה

טלי גוטליב: יש הסדר שלילי בעניין

טלי גוטליב:  כתוב שם "סגן הנציב"

טלי גוטליב:  סגן הנציב זה עובד מדינה

שמחה רוטמן: במחילה מכבוד תורתך, מה שאת אומרת פשוט לא נכון

טלי גוטליב: לשיטתך זה לא נכון

טלי גוטליב:  לשיטתי זה נכון

שמחה רוטמן: זה לא העניין לשיטתי

טלי גוטליב: אני אומרת לך, ובעיניי זה נכון, התוספת השנייה אומרת "סגן", זה אומר שבכוונת מכוון לא נמצא - - -     

שמחה רוטמן: מדוע את ממשיכה להתפרץ לדבריי?     

טלי גוטליב: כשאתה אומר על משהו שהוא לא נכון, זה לא בהכרח לא נכון, כבר למדתי את זה, די

שמחה רוטמן: אני אגיד את דעתי

שמחה רוטמן:  שמעתי אותך בסבלנות רבה, אל תתפרצי לדבריי בבקשה

אברהם וולף: אפשר משפט אחד?     

שמחה רוטמן: רק רגע

אברהם וולף: אין סגן פשוט

טלי גוטליב: אני מדברת על חוק הנציבות, האם הנציב הוא עובד מדינה

שמחה רוטמן: במחילה ממך, אני מדבר כרגע, ואני מבקש פעם נוספת שלא תתפרצי לדבריי

שמחה רוטמן:  התוספת השנייה עוסקת במינויים על פי סעיף 23, היא לא קשורה בכלל לסעיף שעוסק במינוי ממלא-מקום

שמחה רוטמן:  ולהפך, ההוראה בסעיף שעוסק במילוי ממלא-מקום כוללת בתוכה את כל מי שממונה לפי סעיף 19, כוללת בתוכה את כל מי שממונה לפי סעיף 23, לרבות הסגן, וכוללת בתוכה כל עובד מדינה שיש לו סמכות על פי חוק

גלעד קריב: למעט דבר אחד

שמחה רוטמן: גלעד, עמדתי או עמדתך בנושא הזה לא רלוונטיות

שמחה רוטמן:  מי שעמדתו בנושא הזה רלוונטית זה עמדת משרד המשפטים, הנהלת בתי המשפט לדעתי גם לא רלוונטית עם כל הכבוד

גלעד קריב: תבדקו בבקשה את המצב בחוק מבקר המדינה, עובדי מבקר המדינה הם עובדי מדינה, אני לא חושב שמישהו מכם היה טוען שאפשר למנות ממלא-מקום בהחלטה של שר

יוליה מלינובסקי: ממלא-מקום של המבקר

לאה רקובר: גם עובדי הנהלת בתי המשפט הם עובדי מדינה

שמחה רוטמן: ומנהל בתי המשפט הוא אכן עובד מדינה

שמחה רוטמן: מנהל בתי המשפט הוא אכן עובד מדינה, כמו שמנהל בתי הדין הוא עובד מדינה, למרות שבתי הדין - - -     

גלעד קריב: השאלה על תחולת סעיף 23

שמחה רוטמן: במחילה עובדי מבקר המדינה לדעתי אינם עובדי מדינה

גלעד קריב: כתוב

גלעד קריב:  יש סעיף מפורש

גלעד קריב:  לעניין פיטורים הם כפופים רק למבקר

ניצן רוזנברג: אגב הדיון שאתם מנהלים אני יכולה לציין שכאשר אני מסתכלת על חוק נציב תלונות הציבור על שופטים, למשל כשאני מסתכלת על סעיף 12, שמדבר על עובדי הנציבות, הוא אומר: עובדי הנציבות הם עובדי מדינה

ניצן רוזנברג:  בסעיף אחר כך, סעיף 13, שמדבר על חובת סודיות, הוא מפרש עוד יותר, הוא אומר "הנציב"

שמחה רוטמן: נכון

שמחה רוטמן:  אני מסכים שיש פה בעיה פרשנית, אני רק אומר שמי שאמור לפרש אותה זה משרד המשפטים ולא אני

ניצן רוזנברג: אני רק אגיד עוד דבר אחד, כשמסתכלים על חוק נציבות תלונות הציבור על מייצגי המדינה בערכאות, על סעיף 10 שלו, שם כתוב שהנציב ועובדי הנציבות יהיו עובדי מדינה, להבדיל מסעיף 12 של החוק שלנו, שלא אומר

ניצן רוזנברג:  זו שאלה פרשנית

שמחה רוטמן: נכון, זו שאלה פרשנית

שמחה רוטמן:  ומי שצריך לדון בה זה מחזיק הסמכות, שזה שר המשפטים

שמחה רוטמן:  ואם עמדת הייעוץ המשפטי של משרד המשפטים שחל חוק שירות המדינה בנושא הזה, אני יכול לחשוב על כמה אופציות אחרות, אבל כרגע מעניין אותי מה עמדת משרד המשפטים, מה עמדת שר המשפטים בנושא הזה, לא תזות שלי, לא תזות של גלעד, לא תזות של טלי, עם כל הכבוד

שמחה רוטמן:  ולפי מה שהם אמרו, הם אמרו שבהיעדר הסדר, הם מבינים שיחול חוק נציב שירות המדינה

שמחה רוטמן:  לכן אני אומר שאני לא יודע

שמחה רוטמן:  אני תיכף אגיד את דעתי

ניצן רוזנברג: השאלה אם בעקבות הדיון שמתפתח פה בוועדה הם עדיין מחזיקים באותה עמדה?     

שמחה רוטמן: הם יכולים להגיד את זה

גלעד קריב: לצערנו את הדיון הזה אנחנו מקיימים כאשר ב-11 לחודש פוקעת כהונתו

טליה ג'מאל: ב-12

שמחה רוטמן: אגב, יש הבדל בין להגיד שהם עובדי המדינה לבין להגיד שדינם כדין עובדי המדינה, למעט עניין פיטורים ומינויים

שמחה רוטמן:  יש הבדל

גלעד קריב: אין הבדל

שמחה רוטמן: יש הבדל בין האמירה שהם עובדי המדינה לבין האמירה שדינם כדין עובדי המדינה, למעט לעניין זה וזה, אז נשאלת השאלה לעניין מה

שמחה רוטמן:  מי השר, וגם לעניין התקציב, מי השר שאחראי למנות את מבקר המדינה?     

שמחה רוטמן: בזה אתה צודק

שמחה רוטמן: אני אגיד לך מה ההסדר שיוצא

שמחה רוטמן:  אם יש עובד מבקר שצריך למנות לו ממלא-מקום, השר הוא המבקר

גלעד קריב: זה לא ההסדר

שמחה רוטמן: אני אומר לך שכן

שמחה רוטמן:  וכשם שצריך לעשות מינוי ממלא-מקום בכנסת, למרות שגם עובדי הכנסת דינם כדין עובדי המדינה בהרבה מאוד דברים, אין להם שר

גלעד קריב: אני לא יודע אם סעיף 23 זה דיון שצריך - - -     

שמחה רוטמן: אני יודע את המציאות בנושא הזה, ויש פרשנויות ויש מקרים שקרו

גלעד קריב: כל פרשנות סבירה ותכליתית של הוראות החוק לא מעמידה את נציב התלונות על השופטים שהמינוי שלו, כולל במקרה של מינוי ארעי, מחייב הסכמת נשיא בית המשפט העליון

שמחה רוטמן: יכול להיות

גלעד קריב: זו רוחה של החקיקה בנושא

שמחה רוטמן: יכול להיות שדווקא זה ההסדר הנכון

גלעד קריב: רק שהוא לא עולה מלשון החוק לצערי

גלעד קריב:  יכול להיות שהיה צריך לתקן את החוק

יוליה מלינובסקי: אנחנו באירוע אחר

שמחה רוטמן: יכול להיות שההסדר הנכון הוא במקום להאריך את הכהונה ועד שהוועדה לבחירת שופטים - - -     

גלעד קריב: לתקן את לשונו של הסעיף שעוסק בנסיבות של מילוי מקום

שמחה רוטמן: של נבצרות

שמחה רוטמן:  המינוי ארעי

גלעד קריב: ברור

גלעד קריב:  למעט דבר אחד, שברור שלצערנו ממלא-מקום הנשיא והשר לא הגיעו להסכמה, אחרת היה נציב חדש

שמחה רוטמן: מתי התחלתם לעבוד על החוק הזה במשרד המשפטים? זה חוק שבזמן מלחמה התחלתם לעבוד או שתכננתם אותו קודם?     

לאה רקובר: כן

לאה רקובר:  הייעוץ המשפטי התחיל רק אחרי שפרצה המלחמה

לאה רקובר:  כדי להיות ישרה, הייתה הצעת חוק פרטית, וכפי הנראה היה שיח

שמחה רוטמן: הייתה הצעת חוק פרטית להארכת כהונת הנציב

גלעד קריב: מי הגיש?     

לאה רקובר: אופיר כץ

יוליה מלינובסקי: יפה

גלעד קריב: הפלא ופלא

שמחה רוטמן: זה דווקא מחזק את האמירה

שמחה רוטמן:  עכשיו אני רוצה במחילה מכבוד חבריי לומר את דבריי, ובבקשה אני אשמח שלא תקטעו אותי

שמחה רוטמן:  השתדלתי לכבד אתכם כשאתם דיברתם, גם כששמעתי דברים שלא הסכמתי להם

שמחה רוטמן:      ראשית, העובדה שהייתה הצעת חוק פרטית בנושא הזה והמשבר בוועדה לבחירת שופטים לא התחיל אתמול, להפך יכול להיות שדווקא המלחמה הביאה לסוג של פתרון

טלי גוטליב: להתעשתות של כל מי שצריך

שמחה רוטמן: למרות שביקשתי לפני שנייה שלא יקטעו אותי? זה מאוד מפריע לי, טלי

שמחה רוטמן:       אני אחזור

שמחה רוטמן:  המשבר בוועדה לבחירת שופטים לא התחיל אתמול

שמחה רוטמן:  לצערי חבר הכנסת גלעד קריב לא יכול היה, למרות שבהזדמנויות אחרות הוא מבקש ממני לשמור מריבות עבר ואפילו מריבות הווה מתחת לרדאר, הוא לא הצליח להתאפק ושפך אש וגופרית

גלעד קריב: נכון

גלעד קריב:  ואני אמשיך לעשות את זה

שמחה רוטמן: אני לא רוצה לעשות זאת, ואני לא רוצה לדבר על ההתנהלות, לא של האופוזיציה ולא של בתי המשפט ולא של עוד כל מיני גורמים שהובילו את מדינת ישראל למשבר הזה

שמחה רוטמן:  אני לא אעסוק בזה, בטח לא אשפוך על זה אש וגופרית, כי בעיניי זה כרגע פחות רלוונטי, אבל המשבר הזה לא התחיל כתוצאה מהמלחמה, ולכן גם הצעת החוק הפרטית הזאת, שנועדה לשים פלסטר, ויש מי שרוצה לראות בזה חבלה, יש מי שרוצה לראות בזה דווקא כבוד והימנעות מכיפוף ידיים

שמחה רוטמן:  הרי אפשר היה לתקן את החוק ולהגיד: שר המשפטים בלבד ימנה נציב, בלי הסכמה ובלי כלום ובלי ועדה לבחירת שופטים, כשם שנציב תלונות הציבור על מייצגי מדינה בערכאות ממונה רק על ידי השר

שמחה רוטמן:  אבל דווקא כדי לשמר את אי-ההכרעה עלה רעיון עוד קודם למלחמה לייצר את הארכת הכהונה הזאת כדי להימנע מכיפוף ידיים ומהכרעה

שמחה רוטמן:  יש כאלה שרוצים לראות בזה מריבה, אני רואה בזה דווקא רצון לייצר שיח, אבל בסדר, איש איש ואיך שהוא רואה את המציאות, ואת זה כנראה לא אשנה, ואפילו אולי המלחמה לא שינתה

שמחה רוטמן:      ובכל זאת אני חייב לומר, גם כאשר עלה הרעיון הזה מלכתחילה כהצעת חוק פרטית, וגם כאשר הוא עולה עכשיו, אני לא אוהב אותו, אני לא אוהב את ההסדר הזה

שמחה רוטמן:  בעיניי מדובר בהסדר פרסונלי, ואני אשמח לשמוע מכל הנוגעים בדבר איך החקיקה הזאת מסתדרת עם פסק הדין של בית המשפט העליון ממש רק לאחרונה בעניין טבריה שאומר שיש בעיה בחקיקה פרסונלית

שמחה רוטמן:  יש כאן חקיקה פרסונלית שאני מאוד אשמח להבין כיצד היא מסתדרת וכיצד היא לגיטימית

שמחה רוטמן:  יותר מזה, יש אפילו דעת מיעוט, שאני חושב שהיא משונה מאוד, שנאמר בה במפורש, אפילו נאמר הביטוי שהכנסת לא מוסמכת לחוקק חקיקה פרסונלית, ולכן אני אשמח לשמוע איך הדבר הזה - - -     

יוליה מלינובסקי: זה ממשלתי

שמחה רוטמן: מה אני עושה עכשיו?     

יוליה מלינובסקי: רק צריך להבין למה זה קרה

שמחה רוטמן: מה אני עושה עכשיו? למה את קוטעת אותי?     

יוליה מלינובסקי: אני רק שואלת

יוליה מלינובסקי:  תתחיל משורש הבעיה

שמחה רוטמן: יוליה, מדוע את לא נותנת לי לדבר? מדוע את מפריעה לי שוב ושוב? את רוצה שאני אקרא אותך לסדר? למה? די

יוליה מלינובסקי: אני לא מתרגשת

שמחה רוטמן: זה לא שייך להתרגש

שמחה רוטמן:  כיבדתי אותך כשאת דיברת, לא הפרעתי לך באמצע

שמחה רוטמן:  מדוע את מפריעה לי?      גם מצד החקיקה הפרסונלית בנושא הזה, ובייחוד לאור פסיקת בית המשפט, גם מצד תקופת הזמן הארוכה, וגם, וזה דבר שאני מתחבר קצת למה שאמרה חברת הכנסת גוטליב, אנחנו בתקופה של חקיקה בהסכמה, מילא אני חבר קואליציה, להצביע נגד אני לא אצביע, אני אומר לכם שיש מצב שאני אמנע, כי אני מאוד לא אוהב את הצעת החוק הזאת, אני אתן לחברי הוועדה להחליט, אבל אני מנסה להבין אם האופוזיציה, וקודם שאלתי את הממשלה ואני אחכה להסבר כיצד הצעת החוק הזאת עולה בקנה אחד עם פסיקת בית המשפט בנוגע לטבריה, אני חושב דווקא הנהלת בתי המשפט הם הגוף היותר רלוונטי אפילו לענות, כי גם הם חושבים שזה פתרון עדיף, לכן זו שאלה שאני מאוד אשמח לקבל עליה תשובה

שמחה רוטמן:      ופה גם שאלה לאופוזיציה

שמחה רוטמן:  אני אומר בכנות, יוליה, מאחר שהעברנו עכשיו חוק – גלעד יצא – גם את וגם גלעד ויתרתם כל אחד על מה שאתם מאמינים בו שהוא נכון, לטובת העברת חוקים בקונצנזוס, ולא להתנגד, ואם אתם כל כך מתנגדים לחוק הזה, ואני סבור שמה שיקרה במצב של ואקום, אני דווקא נוטה לקבל את עמדת משרד המשפטים, שהסמכות במצב כזה למנות ממלא-מקום נמצאת בידיים של שר המשפטים, אני לא בטוח שהמצב הזה יותר טוב

שמחה רוטמן:  גם בגלל הפרסונליות, גם בגלל שאין ואקום - - -     

יוליה מלינובסקי: לכמה זמן הוא יכול למנות?     

שמחה רוטמן: שלושה חודשים, ואז עוד שלושה חודשים בהסכמת נציב שירות המדינה

שמחה רוטמן:      אני רוצה לקוות שלמרות שהחוק לא מחייב אותו במצב כזה, הוא יתייעץ עם נשיא בית המשפט העליון, ממלא-מקום הנשיאה, השופט פוגלמן, בנושא והוא גם יגיע איתו לדמות מוסכמת, ולא ידחוף לו מישהו בגרון, הם יגיעו על זה להסכמות, יכול להיות שזה פתרון יותר נכון, אני לא יודע

שמחה רוטמן:      יש לי פה כרגע כמה בעיות: האחת, אני לא אוהב את החוק הזה כי הוא פרסונלי, אני מקבל את הטענה של טלי לגבי אורך הכהונה, אורך התוספת, אני מקבל את הביקורת, לא את תוכן הביקורת של גלעד, שאני חושב שהיא גם שגויה וגם לא הוגנת - - -     

יוליה מלינובסקי: אתה לא מסכים שלכל הסיפור הזה שהגענו אליו עכשיו יש נקודת התחלה?     

שמחה רוטמן: אני מסכים, רק שאני חושב שמי - - -     

יוליה מלינובסקי: הסרבנות של שר המשפטים לכנס את הוועדה לבחירת שופטים

שמחה רוטמן: אני חושב שנקודת ההתחלה - - -     

גלעד קריב: אני לא מבין, יש חוק במדינת ישראל שקובע מה הרכב הוועדה? למה הוא לא כינס את הוועדה, ולו רק לצורך בחירת נציב?     

שמחה רוטמן: אני חושב לשאלתך, יוליה - - -     

יוליה מלינובסקי: וגם לשופטי שלום, לשופטי מחוזי, עזוב עליון

שמחה רוטמן: אם את שואלת ולא רוצה תשובה, את לא צריכה אותי בחדר

יוליה מלינובסקי: תגיד כבר אמת

יוליה מלינובסקי:  פשוט תסכים שזה המצב

שמחה רוטמן: אם את רוצה לראות את נקודת ההתחלה במקום שמתאים לך, תראי אותה

שמחה רוטמן:  אני רואה את נקודת ההתחלה בהכרזת המלחמה חסרת הפשרות והפוליטית שנעשתה על ידי נשיאת בית המשפט העליון הקודמת

שמחה רוטמן:  היא שברה את הכלים ולא שיחקה, אבל אני לא רוצה להיכנס לוויכוח הזה

טלי גוטליב: חברים, אני בזמן מלחמה לא מסכימה לזה

שמחה רוטמן: טלי, את לא ברשות דיבור

טלי גוטליב: זה לא משנה

שמחה רוטמן: את לא תקטעי אותי

טלי גוטליב:  אתם לא עושים כאן ויכוחים פוליטיים בזמן מלחמה

גלעד קריב: אנחנו עושים כאן מה שאנחנו חושבים שאנחנו צריכים לעשות

שמחה רוטמן: טלי, את לא תקטעי אותי

שמחה רוטמן:  ותפסיקי לצעוק

שמחה רוטמן:  אני לא מבין את ההתנהגות הזאת

טלי גוטליב: די

טלי גוטליב:  די, אדון רוטמן

שמחה רוטמן: תודה רבה

שמחה רוטמן:  תפסיקי

טלי גוטליב: בזמן מלחמה מה שאתם עושים פה זה לא מתאים

שמחה רוטמן: טלי, אני קורא אותך לסדר

שמחה רוטמן:  תפסיקי - - -     

גלעד קריב: ראש ממשלה - - -     

שמחה רוטמן: חבר הכנסת גלעד קריב, אני קורא אותך לסדר

שמחה רוטמן:  תפסיקו לקטוע את דבריי

שמחה רוטמן:      אני אומר שאפשר להתווכח איפה נקודת ההתחלה, אני חושב שזה לא המקום, צר לי מאוד שניצלתם את הבמה של ועדת החוקה לנאומי בלע ולהמשך הוויכוחים האלה, אני לא אגרר לכך

שמחה רוטמן:  מאחר שאני לא מוכן להיגרר לכך, אני רואה את הצעת החוק הזאת כפתרון למצב שאני לא מוכן כרגע לדון בשאלת האשמים לו, כי לא בא לי להיגרר לבוץ שחלקכם רוצים שניגרר אליו

שמחה רוטמן:  אני כן אומר שכמו שההצעה כרגע, לי קשה איתה, אם תתנגדו לה, ויכול להיות שיהיה גיוס קואליציה, אני ככל הנראה אמנע בהצבעה עליה, אני לא אצביע בעד הצעת החוק הזאת, כי אני חושב שמדובר בחוק פרסונלי, אני חושב שמדובר שהמצב החוקי הקיים, נכון להיום, נותן מענה יותר טוב ויותר מתאים

גלעד קריב: סעיף 23?     

שמחה רוטמן: כן

גלעד קריב: ממש לא

שמחה רוטמן: זאת דעתי, מה לעשות

שמחה רוטמן:  בכל מקרה, לפני שנגבש את העמדה הסופית, אני כן אשמח לשמוע מהנהלת בתי המשפט כיצד חקיקה פרסונלית, כאשר האלטרנטיבה גרועה יותר, הופכת להיות לגיטימית

שמחה רוטמן:  כאשר שר המשפטים ומשרד המשפטים אומרים שיש חלופה מסוימת שבעיניו היא פחות טובה, ויש חלופה אחרת, ואני גם יודע שהממשלה הציגה גם בעבר, וסברה, וגם הציגה בבית המשפט, ספציפית שר המשפטים הציג בבית המשפט עמדה שאומרת שחקיקה פרסונלית היא כן בסמכות הכנסת, אז אין לי שאלה לגביהם, אבל אני אומר שהנהלת בתי המשפט, מאחר שהם חושבים שהחוק הזה טוב, והם תומכים בו, אני מנסה להבין איך עמדת הנהלת בתי המשפט עולה בקנה אחד עם פסיקת בית המשפט

שמחה רוטמן:  אני חושב שזאת שאלה מאוד לגיטימית

גלעד קריב: נכון, רק שאדוני כמובן שוכח בדרך ההצגה המקורית שלו את הפסיקה בנושא טבריה מה נאמר בפסיקה

שמחה רוטמן: תיתן לה לענות

שמחה רוטמן:  אתה רוצה לענות במקומה?     

גלעד קריב: השינוי של כללי משחק תוך כדי בחירות

שמחה רוטמן: גלעד, אני מבין שאתה לא רוצה לשמוע את התשובה מהנהלת בתי המשפט

שמחה רוטמן: בוודאי שאני רוצה

שמחה רוטמן:  רק הערת ביניים - - -     

שמחה רוטמן: אבל זאת לא הערת ביניים, אתה רוצה לתת תשובה

שמחה רוטמן:  בוא נשמע אותם, ואז נגבש - - -     

גלעד קריב: לא, רק הערת ביניים

גלעד קריב:  הסיטואציה הזאת שבה יושב-ראש ועדת החוקה מטעם הקואליציה, שמקורב מאוד לאוזנו ולפיו של שר המשפטים עכשיו עסוק בגלגול הסיטואציה לפתח הנהלת בית המשפט - - -     

שמחה רוטמן: אתה מפחד מתשובה?     

גלעד קריב: ממש לא

גלעד קריב:  שיענו

שמחה רוטמן: בבקשה, הנהלת בתי המשפט

טלי גוטליב: חבר'ה, די

טלי גוטליב:  מספיק עם זה

גלעד קריב: ממש לא

שמחה רוטמן: גלעד, מדוע אתה משתלט על הדיון? די

יוליה מלינובסקי: אתה עשית תרגיל מסריח

שמחה רוטמן: יוליה וגלעד, אני מתבייש בצורה שאתם מתנהלים

יוליה מלינובסקי: אתה עכשיו חוזר ל-6 באוקטובר

יוליה מלינובסקי:  די

שמחה רוטמן: יוליה וגלעד, אני מתבייש בצורה שאתם מתנהגים

גלעד קריב: אז תתבייש

שמחה רוטמן: אני ממש מתבייש

יוליה מלינובסקי: אנחנו מתביישים - - -     

שמחה רוטמן: אני מתבייש בצורה שאתם מתנהלים

שמחה רוטמן:  אתם צועקים, אתם לא מכבדים את הנוכחים, אתם מתפרצים לדברים

שמחה רוטמן:  שאלתי שאלה מאוד לגיטימית בקול רגוע

שמחה רוטמן:  אני מנסה להבין מדוע אתם מתנהגים בבריונות שכזאת

גלעד קריב: הבריונות היחידה היא שלך

יוליה מלינובסקי: אתה רצחת וגם ירשת, ועכשיו אתה רוצה שהם יסבירו איך אתה רצחת

שמחה רוטמן: תודה

יוליה מלינובסקי: אתה מטיל עליהם את הרפש הזה, זה לא צודק

יוליה מלינובסקי:  הם לא צריכים להסביר את זה

יוליה מלינובסקי:  הבאתם את זה למצב הזה, אז תניח

שמחה רוטמן: יוליה, תפסיקי בבקשה להשתלט על הדיון

שמחה רוטמן:  אמרתי את עמדתי שאני לא אוהב את הצעת החוק הזאת

שמחה רוטמן:  כאשר שאלתי את השאלה, אמרתם לי: תשאל את הממשלה, אני שואל את הממשלה, ואתם צועקים

שמחה רוטמן:  אתם פשוט מתנהגים בצורה מדהימה

גלעד קריב: בסדר גמור

גלעד קריב:  אני מבקש אחרי זה רשות דיבור

שמחה רוטמן: תודה

יוליה מלינובסקי: לא הממשלה, את שרי הממשלה אנחנו רוצים לשמוע

חנית אברהם בכר: לשאלתך, היושב-ראש, לא אמרתי שמדובר בחוק טוב, אמרתי שזאת אלטרנטיבה טובה יותר מבין החלופות שלא יהיה לנו נציב בכלל

חנית אברהם בכר:  אנחנו לא המחוקק, אנחנו לא משרד המשפטים, משרד המשפטים הוא זה שמקדם את הצעת החוק, זאת הצעת חוק ממשלתית, ולכן אני מציעה שתשאל את משרד המשפטים

שמחה רוטמן: אין בעיה

שמחה רוטמן:  אני בוודאי אשאל את משרד המשפטים

שמחה רוטמן:  אני כן מנסה להבין, הנהלת בתי המשפט מתנגדת להצעת החוק?     

חנית אברהם בכר: לא

חנית אברהם בכר:  ממש לא

שמחה רוטמן: אתם תומכים בהצעת החוק? כששאלתי קודם אם אתם בעד החוק, אמרת לי שהוא החלופה הטובה ביותר

חנית אברהם בכר: נכון, לכן אנחנו לא מתנגדים

חנית אברהם בכר:  גם אמרתי בפתח דבריי שזאת חלופה עדיפה יותר על פני שלא יהיה לנו בכלל

שמחה רוטמן: מצוין, למרות האלמנט הפרסונלי שבה

חנית אברהם בכר: זה לא תפקידי לבוא ולהביע עמדה על העניין של הפרסונליות

חנית אברהם בכר:  זה תפקיד של משרד המשפטים, מי שמקדם הצעות חוק

שמחה רוטמן: תגישו עתירה נגד החוק, מה אתה רוצה מהנהלת בתי המשפט?     

שמחה רוטמן: אני מבין

שמחה רוטמן:  אני חייב לומר - - -     

יוליה מלינובסקי: תפסיק להתעלל בה

שמחה רוטמן: אני לא מתעלל

שמחה רוטמן:  אני מדבר רגוע

שמחה רוטמן:  למה את מפריעה לי?     

יוליה מלינובסקי: היא לא קשורה לזה

טלי גוטליב: יוליה, די

יוליה מלינובסקי: תשאל את שר המשפטים מה עמדתו, לא פקידים

טלי גוטליב: זו ועדת כנסת, די

שמחה רוטמן: יוליה, ההתנהגות הזאת - - -     

יוליה מלינובסקי: אתם מתעללים באנשים שלא יכולים לענות לכם

שמחה רוטמן: יוליה, אני קורא אותך לסדר

טלי גוטליב: מה יש לך, יוליה?     

יוליה מלינובסקי: טלי, די

שמחה רוטמן: יוליה, אני קורא אותך לסדר

יוליה מלינובסקי: די לשקר לעצמנו

יוליה מלינובסקי:  המצב הזה בגלל ההתנהלות - - -     

טלי גוטליב: יוליה, זה דיון - - -     

שמחה רוטמן: יוליה, את בקריאה ראשונה

שמחה רוטמן:  תפסיקי בבקשה

יוליה מלינובסקי: עכשיו הוא עושה להם חקירה

שמחה רוטמן: יוליה

יוליה מלינובסקי: תחקור את החוקרים

טלי גוטליב: די, יוליה

שמחה רוטמן: אני מבין שהחוק הזה מרגיז אותך

יוליה מלינובסקי: לא, אתה מרגיז אותי

טלי גוטליב: די, יוליה

טלי גוטליב:  אנחנו במלחמה, מסתכלים עלינו

טלי גוטליב:  די

יוליה מלינובסקי: הוא עושה חקירה לאנשים האלה?     

טלי גוטליב: די, תפסיקי, זה לא נעים

יוליה מלינובסקי: הוא עושה חקירות לאנשים

טלי גוטליב: זה לא נעים

טלי גוטליב:  הוא שואל שאלות קונקרטיות, משפטיות, עם כל הכבוד, כי הוא רוצה לרדת לחקר פתרון אחר, שיהיה פחות צורם, כי הוא צורם לך

טלי גוטליב:  הוא מנסה להגיע פה למסקנה משפטית קצת יותר מיטבית, והוא לא יכול

טלי גוטליב:  יש משמעות לשאלה של יו"ר הוועדה אם הנהלת בתי המשפט תומכת בחוק

טלי גוטליב:  יש משמעות ליו"ר הוועדה אם משרד המשפטים תומך

טלי גוטליב:  לא נעים לשבת כאן היום בוועדה כשיש צעקות כאלה בזמן מלחמה

טלי גוטליב:  די

שמחה רוטמן: יוליה וגלעד וטלי

יוליה מלינובסקי: אני בכלל שתקתי עכשיו

שמחה רוטמן: לא, את לא

יוליה מלינובסקי: עכשיו טלי דיברה

טלי גוטליב: די

יוליה מלינובסקי: גם עכשיו את דיברת

שמחה רוטמן: אפשר בבקשה? רבותיי, אני מבקש שנצא להספקה

שמחה רוטמן:  אנחנו נצא להפסקה לעשר דקות

שמחה רוטמן:  נשוב ונתכנס פה בשעה 12:50

שמחה רוטמן: חזרנו מהפסקה, ואני רוצה להודיע הודעה: אנחנו בוועדת החוקה מעבירים חוקים ארוכים ומורכבים בהסכמה, בלי צעקות, בלי מריבות, בלי לפתוח פצעי עבר שיש לכולם

שמחה רוטמן:  לצערי בחוק הזה נעשתה חריגה מאוד משמעותית מהדבר הזה

שמחה רוטמן:  אם היה מדובר בחוק שאני מאוד אוהב, אולי אם היה לי איזה יצר הרע לקדם אותו בכל זאת, למרות ההתנגדות של גורמים באופוזיציה, מאחר שזה חוק, כמו שאמרתי, שאני לא אוהב אותו, זה חוק שהוא פרסונלי, זה חוק שהוא מאוד מאוד בעייתי בעיניי מהרבה מאוד סיבות, אני אעביר את החוק הזה רק אם אני יודע שהוא בהסכמה, רק אם אני יודע שאין לו הסתייגויות, רק אם אני יודע שהוא מקובל

שמחה רוטמן:      נכון לעכשיו, לפחות מהשיח שאני קיימתי עם נציגי האופוזיציה, וגם לצערי השיח שחלקנו היינו עדים לו, יש פה רצון לייצר סביב החוק הזה מהומות, מריבות, פתיחת פצעי עבר, צעקות על מה שהיה קודם, התנהלות שהיא בעיניי לא מתאימה לימי המלחמה הנוכחיים ובכלל, אבל בוודאי לא כעת, ולכן מבחינתי, ככל שהחוק הזה לא עובר כמו שעברו כמעט כל החוקים של היום וכל מה שהעברנו מאז תחילת הלחימה, בלי הסתייגויות, בהצבעה פה אחד, או לכל היותר בהימנעות, ואם החוק הזה הוא פתח להטחת בוץ והאשמות, מבחינתי החוק הזה לא יקודם

שמחה רוטמן:  זו עמדתי וכך אפעל

שמחה רוטמן:  אני לא מתכנן להעלות חוק שנוי במחלוקת בעת הזאת, ומבחינתי אפשר לסגור את הישיבה עד לישיבה הבאה

טלי גוטליב: אפשר לומר לפרוטוקול שאני דיברתי עם נציגי הייעוץ המשפטי ודיברתי עם חבריי חברי הכנסת, וככל שהתקופה תקוצר לחצי שנה, ומתוך התחשבות ברצון הציבור שיהיה לו נציב, אפשר יהיה להגיע להסכמה

טלי גוטליב:  בואו ניקח כולנו אוויר, גם שר המשפטים הביע את הסכמתו לקיצור התקופה, גם הנציב שהם הביע את הסכמתו לקיצור התקופה לחצי שנה

טלי גוטליב:  אם ישאלו השואלים למה חצי שנה ולא שלושה חודשים? זה בגלל החובה לפרסם 45 יום על המורכבות שבזה

טלי גוטליב:      ולכן מתוך ההסתכלות הכוללת ולמרות שכולנו לא מתים על זה ולא חיים עם זה הכי נוח, אבל בסוף זה טוב לציבור, ואנחנו פה למה שטוב לציבור

שמחה רוטמן: טלי, את צודקת לחלוטין, אבל יש עוד שטוב לציבור

שמחה רוטמן:  מלבד ההסדרים לחוק הספציפי הזה טוב לציבור לא לחזות במופע שחזינו בו קודם, לא עכשיו, לא בוועדה ולא במליאה

שמחה רוטמן:  ומאחר שאני השקעתי מאמצים רבים בהרבה מאוד תחומים, כולל לא להגיד הרבה מאוד דברים שהיו לי לומר, בין בחוק הזה ובין בחוקים האחרים, כדי שלא נחזה במראות כאלה, אז כחלק מאותו מאמץ שאני משקיע כדי שמציאות כזאת לא תתנהל, אני לא רוצה להמשיך את הדיון בוועדה

טלי גוטליב: אדוני מר רוטמן, אני מנסה לקחת רגע זום אאוט

טלי גוטליב:  עם כל הכבוד, אדוני היו"ר, בסופו של דבר אנחנו לא סותמים פיות של חברי כנסת

שמחה רוטמן: אני לא סותם פיות לאף אחד, אני פשוט לא רוצה לנהל דיון שהוא קונטרוברסלי לגבי הסכמה

טלי גוטליב: גם אם לא נרצה פיליבסטר, הפיליבסטר יגיע דרך חוק אחר, דרך דיונים אישיים אחרים בכנסת

שמחה רוטמן: שיגידו מה שהם רוצים, אבל מותר לי לא לקחת חלק בזה

שמחה רוטמן:  אני לא מעביר חוק קונטרוברסלי

טלי גוטליב: אם אנחנו מגיעים פה להסכמה, אז חבל

שמחה רוטמן: תודה

טלי גוטליב: אני קידמתי פה הסכמה, יוליה באדיבותה וגם קריב בהקשר הזה

טלי גוטליב:  צריך לחשוב על מה נכון

שמחה רוטמן: אני מציע לחבריי שאם אנחנו רוצים להתווכח, נעשה זאת בהפסקה

שמחה רוטמן:  אני לא חושב שאנחנו מכבדים כעת את הציבור

יוליה מלינובסקי: אני בכלל לא רוצה להתווכח

יוליה מלינובסקי:  אני רוצה להגיד שלכולנו ברור למה הגענו לאן שהגענו, אבל זה כבר היסטוריה

יוליה מלינובסקי:  בנסיבות האלה אני לא אקשה על העברת החוק הזה

יוליה מלינובסקי:  אני חושבת שראוי שיהיו שני דברים, קודם כול שזה יהיה חצי שנה של הארכה, ושר המשפטים צריך להבין שעליו בחצי השנה הזאת לפעול בדרך המלך, לסדר את העניין, להתניע את התהליכים, ושלא יהיה יותר המשך

יוליה מלינובסקי:  די עם משחקי הילדים האלה

יוליה מלינובסקי:  שיהיה לנו מצד אחד נציב, מצד שני ששר המשפטים – חבל שהנציג של שר המשפטים לא פה - - -     

טלי גוטליב: היועצת של המשרד

יוליה מלינובסקי: היועצת של המשרד זה משהו אחר

יוליה מלינובסקי:  ראיתי פה במקרה את לילך, העוזרת האישית של יריב

יוליה מלינובסקי:  זה הזמן לעשות שיעורי בית, ללמוד את הלקחים ולא לחזור לזה, כי לא יהיו יותר הארכות כאלה, במיוחד שהוועדה כבר מתכנסת ויש דרך לעשות את המינוי כמו שצריך

יוליה מלינובסקי:       אני לא אגיש הסתייגויות

יוליה מלינובסקי:  אני לא אוהבת שאנחנו בכלל מתעסקים בזה עכשיו

יוליה מלינובסקי:  אני ממש לא אוהבת שהחוק הזה הגיע לשולחן הכנסת

יוליה מלינובסקי:  הייתי מעדיפה עכשיו להיות בדיונים אחרים

יוליה מלינובסקי:  אבל אני רוצה הצהרה, התבטאות של שר המשפטים - - -     

שמחה רוטמן: את אומרת לא לפתוח את זה, ואז את כן פותחת

שמחה רוטמן:  אם אנחנו פותחים את הדיון, זה משהו אחר

יוליה מלינובסקי: אני לא פותחת דיון, אני רוצה לסיים את הדיון הזה בתוך שנייה, שאנחנו לא נחקור אותם על עמדתם, כי ברור לי מה עמדתם, וברור לנו, לכולנו, למה זה קרה, מסיבות כאלה ואחרות

יוליה מלינובסקי:  אתה רוצה לסיים את האירוע, חמש דקות, מצביעים, שלום על ישראל, ולא עושים בושות לעצמנו

גלעד קריב: אדוני, עם כל הכבוד לך, המחשבה שלך שאתה כיושב-ראש ועדה תקבע האם חברי כנסת, או תנצל את הסמכויות שלך להגיש הסתייגויות, כן לדבר, לדרוש מאנשים לתמוך בחוקים, אם מישהו ממשיך התנהגות מהעבר - - -     

שמחה רוטמן: במחילה

שמחה רוטמן:  אני מוציא את הישיבה להפסקה

שמחה רוטמן:  תודה רבה

שמחה רוטמן: אנחנו חוזרים מההפסקה בעניין חוק נציב תלונות הציבור על שופטים (הוראת שעה – הארכת משך הכהונה)

שמחה רוטמן:  הייעוץ המשפטי לוועדה ביקש להתייחס לחוק

ניצן רוזנברג: אני יכולה תוך כדי הקראה

שמחה רוטמן: תתחילי בבקשה הקראה

ניצן רוזנברג: אני רק אגיד, כמו שראיתם, הסוגיה שהחוק הזה עוסק בה היא כן מעלה שאלות מורכבות

ניצן רוזנברג:  ברור לכולם, כמו שיו"ר הוועדה ציין שזה לא חוק שנעשה כמו שתמיד אנחנו אומרים "מאחורי מסך בערות" ו"צופה פני עתיד" וכו', זה כן חוק שאנחנו יודעים שהוא חל על הנציב המכהן היום

ניצן רוזנברג:  כמו שהציגו נציגי משרד המשפטים, זה נובע מהצדקות מסוימות שהם נגעו בהן

ניצן רוזנברג:      באופן כללי לאורך השנים חקיקה פרסונלית או חקיקה שהיא לא מאחורי מסך בערות, כן נתפסת כחקיקה שהיא לא אסורה באופן קטגורי

ניצן רוזנברג:  יש דוגמאות לחוקים כאלה, אבל זה כן משהו שהוא נחשב או נתפס חשוד, בעייתי, משהו שבודקים אותו בזכוכית מגדלת

ניצן רוזנברג:  כמו שהתחלתי להגיד, הוצגו כאן הצדקות לחקיקה הזאת, דיברו בעיקר על קושי למנות נציב לפי ההסדר החוקי הקיים, איזה אלטרנטיבה שמביאה לחוסר יציבות בין אם אלטרנטיבה כזאת או אחרת, וזה לא משהו שדובר עליו עד הסוף בוועדה

ניצן רוזנברג:       כמובן הנקודה של מצב המלחמה שאנחנו נמצאים בו היום

ניצן רוזנברג:  הוועדה נדרשה לזה, וזה הדבר המרכזי שהיה חשוב לנו לציין, שזה הצדקות שנבחנו על ידי הוועדה

ניצן רוזנברג:       רצית להכניס תיקונים בנוסח לפני שאנחנו מקריאים?     

שמחה רוטמן: דובר על זה שזה יעבור לחצי שנה

שמחה רוטמן:  זה מה שהוצע על ידי חברי הכנסת

טלי גוטליב: גם על ידי שר המשפטים והנציב

שמחה רוטמן: הבנתי שמשרדי הממשלה מסכימים לזה

ניצן רוזנברג: אנחנו מתקנים את הנוסח בשני מקומות, גם כל הצעת החוק תהיה הוראת שעה שהיא רק לחצי שנה, וגם הארכת כהונה, שההחלטה המינהלית תוכל להתייחס אליה היא הארכה של חצי שנה

ניצן רוזנברג:      אני קוראת, תגידו לי אם יש משהו אחר מבחינתכם

ניצן רוזנברג: אני רק שואלת, דיברתם על השאלה אולי להוסיף פה את ההתייחסות לחרבות ברזל בכותרת אם זה משהו שהוא אגב המלחמה והוא כן קשור אליה?     

טלי גוטליב: הוראת שעה, נקודה

לאה רקובר: הנסיבות של המלחמה הן חלק מהסיבה שהצעת החוק עלתה, אבל בכותרת אנחנו מעדיפים שלא

גלעד קריב: גם אנחנו מתנגדים להוספה

טלי גוטליב: בדיוק, לא לתלות זה בזה, כי זה יעורר ויכוח פוליטי

ניצן רוזנברג: אנחנו נתקן לתאריך שאומר שישה חודשים מיום ראשון

ניצן רוזנברג:  אין לי כאן התאריך הקונקרטי

ניצן רוזנברג:  אנחנו נבדוק את זה ונכתוב

שמחה רוטמן: "בחצי שנה בלבד", לא נוספת

טלי גוטליב: רק פעם אחת אפשר

גלעד קריב: למה רשאים? למה אנחנו לא אומרים שתוארך כהונת הנציב?     

טלי גוטליב: הם חייבים להחליט על זה

ניצן רוזנברג: זה המודל שהביאו

ניצן רוזנברג:  יש חקיקה של חרבות ברזל בהקשרים אחרים, שבהם המחוקק הוא זה שקובע הוראה שאומרת שמשהו מסוים יוארך עד ליום X

ניצן רוזנברג:  ההצעה פה היא שונה

שמחה רוטמן: אני חייב לומר שזה קשור למה שדיברנו קודם

שמחה רוטמן:  כמו שאמרתי, להבנתי, ובשנייה שהחוק מנוסח בצורה הזאת, אמרתי שאני יכול להבין שתי אפשרויות, אפשרות אחת היא הארכה באמצעות ההסדר הכללי של חוק שירות המדינה, אפשרות שנייה היא הארכה לפי המודל של חוק נציב שמדבר שבזמן נבצרות מאריכים בחצי שנה, בהסכמת השר והנשיא

שמחה רוטמן:  זה ההסדר הכי דומה שהם מחליטים, לא שאנחנו ככנסת ממנים ישירות את השופט שהם

טלי גוטליב: זה חוק שהוצע ממקום שזה יבוצע

טלי גוטליב:  הם רוצים שיהיה נציב

שמחה רוטמן: זה ברור

שמחה רוטמן:  מאחר שבסופו של דבר יש פה גורם בחוק הקיים שהוא הגורם שמיועד למצב של נבצרות, אז אותו גורם מקבל את הסמכות גם למצב כזה

שמחה רוטמן:      אם יגיעו עד ליום 12 בנובמבר, אני חושב שכולנו נברך על כך, גלעד, שאם עד ליום 12 בנובמבר יגיעו הנשיא והשר להסכמה שאפשר בתוך שלושה חודשים למנות נציב קבוע ולכנס את הוועדה להערכתם, והם יחליטו להאריך רק בשלושה חודשים, הם רשאים על פי החוק

שמחה רוטמן:  נכון? איך אתם מבינים את החוק?     

לאה רקובר: בחצי שנה

שמחה רוטמן: הם יכולים להאריך רק בחצי שנה? זה לא עד חצי שנה?     

טלי גוטליב: לא

שמחה רוטמן: הבנתי

שמחה רוטמן:  גם מקובל עליי

שמחה רוטמן:  אני, כמו שאמרתי, בחוק הזה נמנע

שמחה רוטמן:  אני מעלה אותו להצבעה בנוסח שיגידו חברי הוועדה

ניצן רוזנברג: זה בחצי שנה נוספת בלבד

ניצן רוזנברג:  זה בנוסף על החמש שנים שהוא כבר כיהן

ניצן רוזנברג:  זאת המשמעות

שמחה רוטמן: בסדר גמור

שמחה רוטמן:  זה הנוסח שהוקרא

שמחה רוטמן:  אני מבין שאף אחד פה לא מגיש הסתייגויות

גלעד קריב: יש בקשת רשות דיבור

שמחה רוטמן: רשות דיבור בבקשה

ניצן רוזנברג: חד"ש-תע"ל שלחו אליי

שמחה רוטמן: כפי שאני נוהג בדרך כלל לפנים משורת הדין, אני אעלה את ההסתייגויות של חד"ש-תע"ל להצבעה, למרות שהם לא נוכחים פה     

טליה ג'מאל: בקשות רשות דיבור, לא הסתייגויות

שמחה רוטמן: רק רשות דיבור, אז אני לא צריך להעלות אותן להצבעה

שמחה רוטמן:       אני מעלה את החוק בנוסח שהוקרא להצבעה

שמחה רוטמן:  מי בעד החוק, ירים את ידו

שמחה רוטמן:  מי נגד? מי נמנע?         

שמחה רוטמן: בעד – 2 

שמחה רוטמן: נמנעים – 2  

שמחה רוטמן: אני קובע כי נוסח הצעת החוק אושר, כפי שהוקרא על ידי הייעוץ המשפטי, והוא יועלה למליאה

שמחה רוטמן:  תודה רבה לכל הנוכחים

שמחה רוטמן:  ישיבה זו נעולה